Masa Untuk Bergembira Bersama Thomas and Friends Di Sunway Putra Mall

Cuti sekolah kini kembali lagi dan masanya telah tiba untuk anak-anak Mama dan Mama sendiri melakukan pelbagai aktiviti yang menyeronokkan! Apakah cara yang lebih baik untuk meluangkan masa bersama anak-anak Mama selain dengan lawatan ke salah satu tempat membeli-belah terkenal di Kuala Lumpur, iaitu Sunway Putra Mall? Sebagai penghormatan kepada pelancaran semula animasi baharu rancangan kanak-kanak popular, Sunway Putra Mall menganjurkan kempen Thomas and Friends dari 2 hingga 19 Jun 2022. Ada beberapa perkara yang Mama harus tahu tentang acara tersebut.
Memperkenalkan, Thomas and Friends: All Engines Go! yang padat dengan gaya baharu dan lebih menarik, kini disiarkan dalam CGI 2D di Cartoon Network dan platform penstriman popular lain seperti Netflix. Atau mungkin si manja Mama sudah menonton satu atau dua episod siri ini? Haa, sekarang, mereka boleh bertemu dengan Thomas and Friends ‘baharu’ di hadapan mata mereka sendiri.
Thomas & Friends di Sunway Putra Mall
Kredit gambar: Sunway Putra Mall
Terdapat banyak aktiviti menanti Mama dan anak-anak di acara All Engines Go, Malaysia yang berlangsung di Sunway Putra Mall dari sekarang hingga 19 Jun. Anak-anak boleh menaiki kereta api, buat enjin sendiri dan banyak lagi. Berikut adalah butiran acara-acara tersebut:
Tempat: Main Concourse, Ground Floor di Sunway Putra MallTarikh: 2 hingga 19 Jun 2022Masa: 10 pagi – 10 malam
Dan jangan lupa untuk berbelanja di dalam pusat beli-belah tersebut untuk menebus pas percuma untuk aktiviti dan mendapatkan barangan Thomas and Friends!

Jom Semua Naik Kereta Api Bersama Thomas

Jika Mama tengah mencari sesuatu yang boleh dilakukan dengan anak kecil Mama cuti sekolah ini, bawa mereka merasai Thomas the Train di Stesen Knapford. Apa yang Mama perlu buat ialah berbelanja di kedai apa sahaja di Sunway Putra Mall dengan pembelian minima RM50 (untuk SATU tiket). Pastikan Mama menyimpan resit dan tebus tiket di Concierge Counter, Ground Floor. Kemudian, pergi ke Kaunter Tiket Stesen Knapford untuk menaiki kereta api. Kereta api bergerak ini akan tersedia setiap hari dari 2 hingga 19 Jun, pada waktu-waktu tertentu.
11 pagi – 12 tengah hari1 tengah hari – 2 petang3 petang – 4 petang4 petang – 5 petang5 petang – 6 petang7 malam – 8 malam
Aktiviti Dan Tarikan Sepanjang Hari

Disambut Dengan Pemandangan KL Cityscape Yang Menyeronokkan
Sejurus Mama melangkah masuk, Mama dan anak-anak akan disambut oleh sebuah pemandangan yang menyeronokkan di ruang Main Concourse: ada sebuah taman permainan, ruang bergambar, alat mainan Thomas & Friends, dan banyak lagi! Ambil gambar anak-anak Mama di pameran kereta api automatik Thomas & Friends di mana mereka boleh bertemu dengan versi terkini watak kegemaran mereka daripada rancangan tersebut. Jadi kreatif bersama anak-anak Mama di kawasan mewarna, permainan Memori Gergasi, teka-teki Mix & Match dan banyak lagi aktiviti yang menyeronokkan untuk diluangkan bersama.

Bengkel Kreatif Hujung Minggu
Tingkatkan kreativiti anak Mama dengan mendaftarkan mereka menyertai bengkel ini. Peserta akan diberikan semua alatan dan bahan untuk mereka bentuk dan mencipta penanda buku yang bertemakan Thomas and Friends mereka sendiri dari awal atau pun pupuk rasa kejuruteraan dalam diri anak Mama dalam sesi Pembuatan Enjin Thomas and Friends. Di sini, mereka akan belajar kepentingan dan keseronokan kitar semula, disamping bergembira melakukannya! Mereka juga boleh membawa pulang hasil ciptaan mereka. Terhad kepada 10 peserta bagi setiap sesi.
Aktiviti: Penanda Buku DIY
Tarikh: 2-19 Jun (Setiap Sabtu dan Ahad)Masa: 3 petang & 5:30 petang
Aktiviti: Bengkel Membuat Enjin
Tarikh: 2-19 Jun (Setiap Sabtu dan Ahad)Masa: 2:30 petang & 5:00 petang
Daftar untuk bengkel bersama krew Thomas & Friends di Main Concourse, Ground Floor.
*Pastikan anak Mama adalah ahli Putra Junior Club atau Autsome.

Peraduan Media Sosial
Kredit gambar: Sunway Putra Mall
Sertai Peraduan Media Sosial Thomas and Friends dan berpeluang untuk memenangi barangan Thomas and Friends bernilai RM200. Biarkan anak Mama mengingati pengalaman yang tidak dapat dilupakan ini bersama enjin kereta api kegemaran mereka, disamping berpeluang untuk membawa pulang beberapa barangan eksklusif.
Ganjaran Hebat Hanya di Sunway Putra Mall
Kredit gambar: Sunway Putra Mall
Tebus barangan eksklusif apabila Mama membeli-belah di Sunway Putra Mall dan di booth Thomas and Friends (Main Concourse, GF). Tunjukkan resit pembelian di Concierge Counter untuk menuntut hadiah Mama seperti berikut:
1x menaiki Kereta Api Thomas PERCUMA (Belanja RM50 dalam 1 resit)1x Pek Buku Cerita Thomas & Friends PERCUMA bernilai RM69.90 (Belanja RM300 dalam 2 resit)
Kredit gambar: Sunway Putra Mall
Lebih Banyak Hadiah di Ruang Concourse
Ganjaran berikut adalah untuk para pembeli yang membeli barangan dari booth Thomas & Friends di Main Concourse sahaja. Mama hanya perlu tunjukkan resit Mama di booth Thomas & Friends untuk mendapatkan hadiah-hadiah berikut:
1x Buku Mewarna & Pelekat PERCUMA bernilai RM19.90 (Belanja RM80 ke atas)1x T-Shirt Thomas and Friends PERCUMA bernilai RM49.90 (Perbelanjaan RM200 dan ke atas)
*Tertakluk kepada terma dan syarat. Untuk maklumat lanjut, sila layari laman rasmi acara tersebut.
Utamakan Keselamatan Di Sunway Putra Mall
Bilik Bayi yang selesa dan bersih tersedia di Aras LG, GF, 1, 3 dan 4 untuk kemudahan anda. (Kredit gambar: Sunway Putra Mall)
Sunway Putra Mall mengambil berat tentang keselamatan dan kesejahteraan para pelanggannya. Jadi, Mama jangan risau kerana langkah-langkah keselamatan turut dilaksanakan di sini. Ini termasuk usaha penjarakan sosial dan sanitasi yang berterusan, serta pemeriksaan keselamatan di semua pintu masuk untuk memastikan mereka yang berada di dalam pusat membeli-belah selamat.
 Terdapat juga banyak kemudahan mesra keluarga/kanak-kanak di Sunway Putra Mall untuk memastikan keselesaan dan kemudahan Mama dan anak Mama. Sebagai contoh, Mama boleh meminta Child Safe Emergency Contact Tattoo/Wristband dan kereta sorong bayi dari Concierge. Dan jika si manja Mama memerlukan penukaran lampin atau penyusuan botol, bilik bayi tersedia di Aras LG, GF, 1, 3 dan 4. Bilik Tenang untuk ahli Autsome (bagi kanak-kanak autistik) juga tersedia di Aras LG dan 3 semasa pendaftaran di Concierge.
Kredit gambar: Sunway Putra Mall
Jadi, tunggu apa lagi? Set tarikh yang sesuai dan jom ke Sunway Putra Mall untuk aktiviti Thomas and Friends yang penuh keseronokan dengan pelbagai barangan baharu dan banyak lagi! Anak-anak Mama pasti akan mengingati pengalaman menakjubkan ini sampai bila-bila!
Artikel ini diolah daripada versi Bahasa Inggeris di Motherhood Story.


Cara Daftar Kelahiran Secara Online Step By Step, Mudah Je!

Sebagai rakyat Malaysia, kita wajib untuk mendaftar kelahiran anak di Jabatan Pendaftaran Negara yang terdekat dalam tempoh 60 hari selepas tarikh bersalin.
Kalau nak daftar di kaunter JPN, ada beberapa cara yang Mama perlu buat dan dokumen yang perlu dibawa bersama.
Tapi sekarang ni dah ada cara mudah iaitu daftar secara online je dari rumah. Tak payah dah susah-susah beratur dan buat temu janji.
Cara Daftar Kelahiran Secara Online Step By Step
Di bawah ini, Mama Siti kongsikan cara yang mudah untuk daftar kelahiran anak secara online, sebagai panduan Mama semua.
1. Layari laman web JPN di: www.jpn.gov.my/my/perkhidmatan/kelahiran.

Kredit gambar: www.jpn.gov.my
2. Kemudian klik pada pautan “Permohonan Pendaftaran Kelahiran Dalam Talian”.
Kredit gambar: www.jpn.gov.my
3. Mama akan dibawa ke laman web ini: osdftrlhr.jpn.gov.my/indexi.php.
Kredit gambar: www.jpn.gov.my
4. Teruskan dengan menekan di “Daftar Pengguna Baru”.
Kredit gambar: www.jpn.gov.my
5. Isikan ruang kosong dengan maklumat yang tepat dan lengkap.
Kredit gambar: www.jpn.gov.my/
6. Mama akan terima emel seperti ini. Semak emel dan klik untuk dibawa ke laman untuk mengaktifkan akaun Mama.
Kredit gambar: www.jpn.gov.my
7. Mama akan dibawa ke halaman utama dan di sini, Mama perlu cipta kata laluan, sahkannya dan teks pengesahan (CAPTCHA) untuk aktifkan akaun.
Kredit gambar: www.jpn.gov.my/
8. Pergi ke laman web JPN mula-mula tadi dan tekan “Log Masuk”.
Kredit gambar: www.jpn.gov.my
9. Log masuk dengan IC dan kata laluan yang telah ditetapkan tadi.
Kredit gambar: www.jpn.gov.my
10. Mama akan dibawa ke laman utama sistem dan isikan maklumat yang diperlukan.
Kredit gambar: www.jpn.gov.my
11. Bila dah selesai sehingga keluar notifikasi PERMOHONAN ANDA TELAH BERJAYA, klik “Cetak Slip Permohonan” dan bawa slip dan dokumen yang diperlukan ke Jabatan Pendaftaran Negara (JPN).
Tak susah sangat pun kan? Tekan-tekan dan isi je, dah siap! Nanti bila ke JPN, boleh terus buat urusan lain.
Tahniah atas kelahiran si manja dan semoga segala urusan Mama dan Papa dipermudahkan!


3 Ciri Ibu Bapa Progresif Yang Sangat ‘Ons’ Dengan Mak Ayah Zaman Sekarang

Ibu bapa zaman sekarang mempunyai cabaran yang berbeza berbanding zaman mak ayah kita dahulu. Kalau dulu mungkin ibu bapa kita lebih bersifat terlalu tegas, dan sangat membiarkan kita berdikari sejak usia muda, tetapi zaman kita sekarang, kita harus menyesuaikan diri seiring dengan teknologi dan kemodenan dunia. Zaman millennial la katakan.
Bagi Mama Siti sendiri, ada masa Mama Siti masih setuju dan terima teguran dan pendapat mak tentang cara saya besarkan anak-anak, namun kebanyakannya adalah lebih baik untuk tidak diikuti atau ditambahbaik mengikut keadaan semasa.
Contohnya petua-petua zaman nenek moyang kita, tidak semua masih boleh digunapakai zaman sekarang. Bukanlah menidakkan apa yang telah mereka ajarkan, tetapi, ada sesetengah itu, sudah tidak lagi relevan untuk diterapkan dalam membesarkan anak-anak zaman ini.

Sebab tu penting untuk kita menjadi ibu bapa yang progresif kerana ia membantu kita dan anak-anak membesar dengan pemikiran di luar kotak dan lebih optimistik pada masa hadapan.
Bagaimana pula dengan Mama? Mama rasa Mama progresif atau tidak? Mama seperti mak ayah zaman sekarang atau masih berada di takuk lama?
Haa nak tau Mama dan encik suami adalah ibu bapa yang mana, jom lihat ciri-ciri ibu bapa progresif yang sering diamalkan mak ayah zaman sekarang dalam membesarkan anak-anak.
Ciri-ciri Ibu Bapa Progresif
1. Sentiasa Up-to-date dan Menerima Perubahan
Mama dan Papa tidak hanya berpegang kepada kepercayaan atau cara yang sudah lama digunakan, sebaliknya Mama sangat open dan sentiasa up-to-date dengan perubahan yang seiring dengan peredaran zaman.

Mama dan Papa sangat on dengan cara zaman sekarang dan terbuka untuk menerima pengalaman baru bersama anak-anak. Zaman yang serba serbi dihujung jari dan cuba untuk memahami cabaran anak-anak membesar dalam dunia moden ini.
2. Mempunyai dan Mengamalkan Gaya Keibubapaan Tersendiri
Selain itu, Mama juga tidak mengikuti cara didikan atau kaedah yang diamalkan mak ayah kita dahulu. Sebaliknya, Mama lebih cuba untuk memahami anak-anak, dan menyesuaikan gaya didikan Mama dengan keadaan sekarang.
Dalam erti kata lain, Mama tidak mudah mengikut Asian moms’ style dimana kebanyakannya terlalu bersikap autoritarian – tegas, itu ini tidak boleh, dan hanya menerima kejayaan dan mengkritik kegagalan. Walhal, mak-mak zaman sekarang lebih terbuka untuk menerima kedua-duanya.

Mama Siti ingat lagi macam mana anak sulung Mama Siti rasa sangat sedih dan bersalah dengan keputusan peperiksaan yang kurang memuaskan. Takut kecewakan Mama katanya.
Terus Mama Siti peluk dan berikan kata-kata semangat padanya. Kadang-kadang, anak-anak kita ni hanya perlukan masa untuk meluahkan perasaan pada kita dan pelukan seorang ibu supaya mereka lebih tenang dan percayakan kita.
3. ‘Membesar’ Bersama Anak-anak
Anak-anak sekarang lebih gemar dan suka jika ibu bapa mereka sentiasa bersama mereka dalam apa sahaja perkara yang dilakukan.
Walaupun Mama dan Papa bukanlah seorang yang perfectionist, tetapi cara dan usaha kita untuk bersama anak-anak dalam setiap cabaran dan pengalaman itu membuatkan mereka lebih gembira dan menghargai masa bersama-sama.

Lagi satu, kalau Mama perasan, ibu bapa zaman sekarang pun lebih banyak meluahkan kata-kata sayang pada anak-anak berbanding zaman mak ayah kita. Teruskan sifat dan cara itu agar anak-anak tahu mereka sentiasa disayangi dan apa sahaja yang berlaku, kita sentiasa ada untuk mereka. Tetapi, jangan terlalu manjakan pula ya. Yang mana salah, tetap perlu ditegur dan dibetulkan.
Adakah anda setuju dengan tiga perkara di atas? Atau adakah anda sebagai ibu bapa mempunyai ciri-ciri ibu bapa progresif tersendiri seperti di atas?
Jika ya, jom kongsi pengalaman dan kisah anda dengan menyertai Friso® Gold DadMombassador 2022 untuk berpeluang memenangi hadiah wang tunai, produk Friso® Gold yang senang dihadam agar simanja kuat dari dalam serta hadiah bonus yang menarik!
Friso® Gold Meraikan Mama Papa di Friso® Gold DadMombassador 2022!
Pencarian Friso® Gold Mombassadors kembali lagi pada tahun ini bersama Friso® Gold AmbassaDads! Ya Mama, kali ini, Friso® Gold, jenama susu terkenal dari negara Belanda yang senang dihadam agar si manja kuat dari dalam, bukan sahaja ingin meraikan Mama, tetapi Papa, si ayah juga!
Kredit gambar: Facebook @Friso® Gold
Pencarian Friso® Gold DadMombassador ini bermula 30 Mei hingga 10 Julai 2022. Melalui peraduan ini, para peserta bukan sahaja berpeluang menjadi sebahagian daripada komuniti keibubapaan yang menakjubkan di Malaysia, tetapi Mama Papa juga akan membawa pulang hadiah-hadiah lumayan* seperti:
Wang tunai RM5,000 Hadiah-hadiah bernilai sehingga RM3,000Hadiah BONUS seperti percutian 2 Hari 1 Malam di Legoland Resort & Theme Park, Dyson Pure Cool Air Purifier & Samsung Powerbot Vacuum Cleaner bernilai sehingga RM2,200 setiap satu.
Untuk menyertai, Mama Papa hanya perlu:
Langkah 1: Beli produk Friso® Gold Langkah 3 atau 4 dalam satu resit.
Langkah 2: Ambil gambar/video dimana produk Friso® Gold perlu dipamerkan, berserta kapsyen “Bagaimana susu berkualiti tinggi yang mudah dihadam dan diserap, tanpa sukrosa/perisa tambahan menyokong perkembangan keseluruhan si manja”.
Langkah 3: Muat naik gambar atau video di FB dan/atau IG dengan hashtag #FGDadMombassador #FrisoGoldMY #EasyToDigestStrongerInside dan tag @frisogoldmy. Pastikan akaun Mama atau Papa berada dalam mod PUBLIC.
Langkah 4: Hantar bukti pembelian produk Friso® Gold Langkah 3 atau 4 berserta link posting tersebut melalui WhatsApp ke +6011-7221 9139.
Senang sangat kan Mama? Haa, jangan tunggu lagi dah. Kongsikan pengalaman dan kisah Mama atau Papa bersama Friso® Gold melalui peraduan ini bermula hari ini! Untuk maklumat lanjut, layari www.frisogold.com.my/dadmombassador atau Facebook Friso® Gold.
*Tertakluk kepada Terma & Syarat.


Cara Nak Bezakan Ikan Tongkol Hitam Dan Ikan Tongkol Putih, Tak Tertukar Dah Nanti Bila Membeli Di Pasar

Ikan tongkol merupakan ikan yang terkenal dengan masakan gulai nasi dagang dan singgang. Terutamanya di negeri-negeri di Pantai Timur, ikan tongkol adalah pilihan harian untuk masakan ikan.
Dikenali juga sebagai ikan aya, memang sedap ikan tongkol ni. Tapi yang selalu mengelirukan pembeli adalah jenis ikan tongkol ni, ikan tongkol hitam atau ikan tongkol putih?
Sebabnya, kedua-duanya kalau tengok sekilas, memang hampir sama rupanya. Tak ada beza sangat kan?
Cara Nak Bezakan Ikan Tongkol Hitam Dan Ikan Tongkol Putih
Tapi kalau tengok betul-betul, ikan tongkol hitam dan putih ni ada beberapa perbezaannya. Yang selalu mengelirukan adalah, maksud pada ikan tongkol hitam dan ikan tongkol putih tu.
Ada yang menggelarnya ikan tongkol hitam berdasarkan warna kulitnya. Ada juga yang pada warna isinya. Itu yang sebenarnya mengelirukan orang ramai dalam memilih ikan tongkol ni.
Dalam perkongsian kali ini, Mama Siti ingin kongsikan beberapa cara untuk membezakan ikan tongkol hitam dan ikan tongkol putih berdasarkan gelaran warna kulitnya.
Ikan Tongkol Hitam

Kredit gambar: web.facebook.com/majalahrasa
Warna kulit
Warna kulit ikan tongkol hitam adalah lebih gelap berbanding yang putih. Disebabkan itulah ia digelar ikan tongkol hitam.
Panjang sirip
Sirip ikan tongkol hitam adalah lebih panjang. Biasanya orang memang bezakan dengan tengok panjang siripnya lah. Kalau panjang, itulah ikan tongkol hitam.
Jalur di badan
Pada badan ikan tongkol hitam, tiada jalur ya. Yang ada hanya bintik-bintik hitam halus gitu.
Rasa isi
Isi ikan tongkol hitam ini dikatakan lebih sedap berbanding ikan tongkol putih. Rasanya lebih lembut dan sedap.
Harga
Kalau ada 2 jenis ikan tongkol, salah satunya lebih mahal, itu biasanya ikan tongkol hitam lah tu. Biasalah, kalau sedap dan menjadi pilihan ramai, mesti harganya lebih mahal kan?
Ikan Tongkol Putih
Kredit gambar: web.facebook.com/majalahrasa
Warna kulit
Warna kulit ikan tongkol putih pula lebih cerah. Kalau tengok betul-betul, memang boleh nampak bezanya. Jadi ia digelar sebagai ikan tongkol putih, pada warna kulitnya tu.
Panjang sirip
Kalau ikan tongkol putih pula, siripnya agak pendek tau. Boleh cuba bandingkan ya.
Jalur di badan
Haa.. ini perbezaan ketara pada ikan tongkol putih. Di badan ikan tongkol putih, ada jalur yang bercorak gitu. Ini kalau ada jalur ni, memang ikan tongkol putih lah jawabnya.
Rasa isi
Bila dimasak, isi ikan tongkol putih ini lebih liat dan keras. Rasanya kurang sedaplah berbanding ikan tongkol hitam.
Tapi untuk masakan yang lama seperti nak menggulai dan tak nak isi ikan cepat hancur ke, sesuai juga guna ikan tongkol putih ni.
Harga
Di pasaran, harga ikan tongkol putih biasanya murah sedikit berbanding yang hitam. Kadang-kadang tu, banyak je pasar yang tidak letak perbezaan pada harganya.
Tips Mudah Untuk Bezakan Ikan Tongkol Hitam Dan Ikan Tongkol Putih
Biasanya untuk orang tua-tua, mereka bezakan kedua-duanya hanya dengan melihat siripnya sahaja. Yang mana lebih panjang, itulah ikan tongkol hitam; yang lebih sedap dan lembut isinya.
Khasiat Ikan Tongkol Hitam
Kredit gambar: groceries2u.net/
Ikan tongkol hitam menjadi pilihan orang kita bukan sahaja kerana rasa isinya yang sedap, tetapi kerana khasiatnya yang pelbagai juga.
Antaranya adalah:
Mengandungi asid lemak omega-3 dan kolestrol rendah yang baik untuk jantungKaya dengan zat besi dan vitamin BMencegah radang pada tubuhRendah kalori yang bagus untuk kesihatan dan dietMengandungi protein yang tinggi
Banyak lagi khasiat ikan tongkol hitam yang bagus untuk kesihatan kita secara menyeluruhnya. Harganya di pasaran juga tidaklah mahal sangat, agak berpatutan juga.
Nanti dah ke pasar, bolehlah cuba pilih ikan tongkol hitam berdasarkan ciri-ciri yang telah Mama Siti kongsikan di atas ya? Jom belajar cara bezakan daun sup dan daun ketumbar?


Art Attack: Projek Seni Bersama Anak-Anak Dan DIY Sempena Cuti Sekolah

Cuti sekolah ni dah ada rancangan ke, Mama? Kalau belum, mungkin aktiviti-aktiviti atau DIY seperti projek seni ini boleh Mama pertimbangkan untuk memenuhi masa lapang anak Mama cuti sekolah ini.
Walaupun Mama mungkin sibuk dengan kerja, tetapi, jangan sia-siakan masa terluang anak-anak. Bukanlah kita taknak berikan masa untuk mereka berehat, tetapi dalam hanya beberapa jam sahaja, Mama boleh ajak anak-anak lakukan aktiviti berfaedah disamping meningkatkan kemahiran mereka.
Jangan sia-siakan masa. Masa itu kan emas~
5 Projek Seni Dan DIY Untuk Dicuba Anak-anak
#1 Menekan Bunga (Pressed Flowers)

Menekan bunga ini sangat menarik. Walaupun ia mengambil masa, tetapi sangat sesuai untuk dibuat bersama anak-anak. Daripada aktiviti ini, Mama boleh ajar anak-anak untuk buat penanda buku, isi dalam bingkai seperti gambar diatas sebagai hiasan, dan macam-macam lagi.
Kalau Mama berminat, boleh sediakan bahan-bahan seperti:
Surat khabar untuk menyerap kelembapan dan membantu proses pengeringan.Mulakan dengan meletakkan bunga di antara dua lapisan kertas pencetak biasa yang menyerap, kemudian letakkan buku berat di atasnya. Biarkan bunga kering selama seminggu. Masa itu, anda mungkin ingin menggantikan bahan penyerap. Biarkan dua hingga tiga minggu untuk pengeringan sepenuhnya.
#2 Bermain Alat Muzik Seperti Mozart

“Setiap kanak-kanak adalah individu yang mempunyai kadar pertumbuhan yang berbeza & potensi yang pelbagai dan luas”.
Oleh itu, jom terokai bakat mereka semasa mereka masih muda. Bincang bersama anak-anak Mama dan masukkan mereka ke kelas muzik yang sesuai. Antara alat muzik yang menarik untuk belajar adalah:
BiolaUkuleleKalimbaPianoSerulingKlarinet
#3 Ajar Kemahiran ‘Survival’

Kemahiran ‘survival’  adalah amat penting pada waktu-waktu gentar seperti kecemasan seperti kebakaran. Oleh itu, tidak salah jika Mama mahu anak Mama belajar kemahiran seperti:
Ajarkan mereka akronim S.T.O.P. Mama pernah fikir tak bagaimana jika anak Mama terpisah dekat pasar atau di mana-mana? Mesti  anak Mama panik dan berlari tanpa hala tuju bukan? Haa, Mama Siti perkenalkan akronim S.T.O.P. yang Mama boleh ajarkan pada mereka.
Stop → Berhenti sebaik sahaja mereka rasa mereka sesat.Think →  Fikir tentang situasi.Observe → Perhatikan kawasan mereka. Plan →  Rancang apa yang perlu dibuat.
#4 Cat Mengikut Nombor

Aktiviti yang popular sejak bermulanya PKP dan turut digemari kita yang dewasa, Mama boleh sama-sama buat aktiviti ini bersama anak Mama.
Tidak kira umur, kanak-kanak atau dewasa, memang seronok cat mengikut nombor ini. Mama boleh belikan lukisan yang sesuai untuk anak Mama dan satu untuk Mama. Sedar tak sedar, ia boleh menjadi kegemaran Mama dan anak-anak dan terus kurangkan ‘screen time’ mereka.
#5 Memupuk Budaya Membaca

Selalu baca buku teks sekolah je, jom baca buku genre yang lain pula. Terdapat beberapa genre yang menarik seperti:
Aksi dan PengembaraanKlasikBuku Komik atau Novel GrafikDetektif dan MisteriFantasiFiksyen SejarahSeramFiksyen SasteraPercintaanFiksyen SainsCerpenSuspen dan ThrillerPuisi
Wah! Banyak, kan? Mungkin mengambil masa sedikit untuk mencari buku yang sesuai untuk anak Mama. Try and error dahulu nanti mesti mereka takkan berhenti membaca!
#6 Cat Tembikar (Pottery Paint)

Untuk menyerlahkan bakat si Manja pada cuti sekolah ini, Mama boleh ajak mereka untuk cat pasu-pasu yang sudah lama tidka digunakan di rumah. Mula-mula, cari inspirasi dahulu, kemudian sediakan bahan-bahan cat tembikar seperti berikut:
Cat PasuBerusAirMeterai (Untuk cat tahan lebih lama)
Seronok bila anak ada dekat rumah tetapi buntu juga nak buat aktiviti apa bukan? Cuba aktiviti yang Mama Siti senaraikan ini. Semoga Mama dapat idea dan inspirasi daripada senarai Mama Siti ini!
Selamat mencuba dan selamat menikmati cuti sekolah pada anak-anak Mama.


Gubahan Mas Kahwin Yang Terkini & Keistimewaan Setiap Satunya

Kalau diimbas kembali tahun 2020 dulu, hampir semua majlis keramaian tak boleh diadakan. Termasuklah majlis perkahwinan. Sama lah dengan abang Mama Siti juga, walaupun dah rancang berbulan-bulan, tapi disebabkan COVID-19, maka terpaksa ubah rancangan.
Tahun 2022 ni, Mama Siti perasan memang banyak betul orang buat majlis perkahwinan. Prosedur operasi standard (SOP) pun dah dilonggarkan. Lagilah seronok nak panggil orang ramai datang kan.
Alang-alang sembang pasal perkahwinan, Mama Siti berkenan betul dengan rekaan mas kahwin tahun ini. Rekaan ringkas, elegan dan kemas.
Mas Kahwin VS Duit Hantaran
Mas kahwin atau mahar termasuk dalam syariat Islam dalam bab perkahwinan manakala duit hantaran ialah adat orang Melayu. Mas kahwin merupakan pemberian wajib dari pengantin lelaki kepada pengantin perempuan.
Kadarnya berbeza mengikut negeri-negeri di Malaysia yang telah ditetapkan oleh majlis agama Islam negeri asal pengantin perempuan.
Menurut Pejabat Mufti Wilayah Persekutuan, antara sebab mas kahwin diwajibkan adalah:
Tanda pengantin lelaki menzahirkan keinginan berkahwin.Lambang kemuliaan dan penghargaan kepada pengantin perempuan.Ukuran persediaan membina rumahtangga.
Selain wang ringgit, mas kahwin juga boleh diberikan dalam bentuk sesuatu yang bermanfaat seperti emas dan al-quran.
5 Idea Gubahan Mas Kahwin Yang Terkini
Bingkai Gambar

Kredit gambar: Idea Hantaran by NH
Kredit gambar: Shopee
Rekaan yang pertama ini Mama Siti tujukan kepada para mempelai yang mementingkan nilai nostalgik. Berbanding rekaan mas kahwin yang lain, bingkai gambar seperti ini sesuai dijadikan hiasan di kediaman pengantin selepas majlis selesai.
Ruangan yang sebelum ini diletakkan duit kertas dan cek tunai boleh diganti dengan gambar perkahwinan. Sekali pandai terus mengimbau kenangan menjadi raja sehari.
Mas kahwin seperti bingkai gambar boleh disediakan sendiri ataupun ditempah dari kedai. Sekarang ini, banyak perkara sudah boleh dibuat atas talian. Senang dan jimat masa.
Anda bebas memilih untuk terus diletakkan duit mas kahwin atau hanya perlu dibuatkan hiasan.
Peralatan yang diperlukan:
Duit yang secukupnya. Kalau nak lebih padan, pilih warna yang seakan sama dengan hiasan dalam bingkai.Pelekat lutsinar.
Cara-cara:
1. Buat gulungan seperti silinder atau kon.
Kredit gambar: Songket Pengantin
2. Tampalkan pelekat 2 sisi (double sided tape) untuk diletakkan duit mas kahwin.
Kredit gambar: Songket Pengantin
3. Keistimewaan rekaan ini ialah ianya simple dan mudah digubah. Kalau orang macam Mama Siti yang tak pandai nak suai letak, rekaan bingkai gambar mungkin menjadi salah satu pilihan Mama Siti.
Gubahan Kotak
Kredit gambar: The Hantaran by NJ
Kredit gambar: The Hantaran by NJ
Sejujurnya, Mama Siti jarang nak jumpa rekaan mas kahwin jenis kotak. Jadi, bagi Mama Siti rekaan seperti ini unik.
Kalau diperhatikan, susun aturnya memang kemas. Tambahan pula, set dulang mas kahwin seperti ini boleh diletakkan bersama-sama cincin atau gelang sebagai upacara membatalkan air sembahyang.
Gubahan mas kahwin kotak sebenarnya mampu menonjolkan nilai-nilai elegan, walaupun cara letaknya kelihatan biasa.
Selain itu, mas kahwin kotak sangat sesuai untuk pasangan pengantin yang gemar sesuatu yang menjimatkan ruang dan berfungsi sepenuhnya. Kalau dalam istilah bahasa Inggeris nya, function over form iaitu fungsi mendahului bentuk.
Contohnya pada gambar diatas. Kita dapat lihat semua duit mas kahwin memenuhi keseluruhan ruang kotak.
Rasanya tak lengkap dulang hantaran kita kalau tak disertakan sekali dengan hiasan bunga. Perkara yang perlu diperhatikan ialah pemilihan warna dan cara letak hiasan tersebut.
Anda boleh jadikan gubahan kotak sebagai pilihan untuk mas kahwin dan gelang di hari perkahwinan atau pertunangan anda. Ianya rekaan yang kemas dan mudah disiapkan.
Ala Sirih Junjung
Kredit gambar: Dellanfr Hantaran
Kredit gambar: Duchess Darla
Rekaan seperti ini sesuai untuk bakal pengantin yang inginkan sesuatu yang moden tapi dalam masa yang sama mahukan sentuhan tradisional. Pandangan peribadi Mama Siti, rekaan ala sirih junjung mempunyai keseimbangan dari elemen tradisional kontemporari.
Macam mana ya, nak susun atur daun sirih dan mas kahwin? Pening juga kan kalau tak pandai.
Peralatan yang diperlukan:
Duit kertas dan daun sirihBunga hiasan Lidi Dulang hantaran Gam panas (hot glue gun) dan pelekat
Baik, Mama Siti bagi contoh. Gulungan berbentuk kon boleh di pelbagaikan sama ada menggunakan daun sirih sahaja atau duit kertas. Satu lagi idea, anda boleh satukan daun sirih dan duit kertas bersama-sama.
Untuk bunga pula, ada 2 pilihan disini. Satu, gunakan bunga palsu untuk menaikkan seri dulang mas kahwin. Kedua, anda boleh gunakan wang kertas dan lipat menjadi bunga.
Kalau nak lebih ringkas dan bebas tunai (cashless), Mama Siti cadangkan untuk gunakan plak cek tunai. Anda boleh dapatkan di laman e-dagang dan tempah mengikut nilai dan nama pengantin.
Keistimewaan mas kahwin ala sirih junjung ini ialah ia membantu gambar perkahwinan menjadi lebih klasik. Walaupun begitu, tema perkahwinan anda masih kelihatan moden dan tidak ketinggalan zaman.
Ukiran Akrilik
Kredit gambar: Eleanor Designs
Kredit gambar: Twenty Degree
Sejak beberapa tahun kebelakangan ini, Mama Siti perasan tema estetik selalu menjadi pilihan warga nusantara. Bukan hanya pada majlis perkahwinan tetapi untuk majlis-majlis yang lain juga. Bahkan ada yang memilih tema ini sebagai rekaan rumah.
Tambahan pula, rasanya tak lengkap ukiran akrilik kita tanpa daun pampas. Daun pampas ialah elemen penting kalau anda memilih tema estetik. Nak tambah seri lagi, anda boleh sertakan daun pampas di pelamin juga supaya padan dengan rekaan mas kahwin.
Sama seperti rekaan mas kahwin dalam bingkai gambar. Tetapi yang istimewanya, ianya sesuai untuk dijadikan hiasan di dalam rumah. Contohnya, anda boleh letakkan di meja televisyen di rumah anda.
Apa yang Mama Siti boleh kata, ukiran akrilik ini bersifat kreatif dan tahan lama.
Jambangan (bouquet) Mas Kahwin
Kredit gambar: Lyn Hantaran Creation
Kredit gambar: Lyn Hantaran Creation
Jambangan mas kahwin masih menjadi pilihan bagi para raja sehari sehingga ke hari ini. Bouquet duit atau bunga duit sesuai untuk para mempelai yang ingin mengekalkan nilai romantik.
Pada dasarnya, pemberian jambangan bunga adalah simbolik untuk menzahirkan emosi terutamanya bagi peristiwa bersejarah dalam hidup seseorang.
Untuk mendapatkan hasil yang cantik anda perlu kreatif menghiaskan bunga duit ini. Dua contoh diatas ialah rekaan paling kreatif buat Mama Siti. pertama, duit dibentuk menjadi bunga. Kedua, selain ada mas kahwin, pengantin perempuan pun dapat bunga juga.
Apa yang perlu diambil berat ialah semasa anda membentuk duit menjadi bunga. Memandangkan ianya duit sebenar yang bernilai, maka pengendaliannya perlu dilakukan secara berhati-hati.
Dapatkan perkhidmatan pakar kalau anda mahukan hasil yang lebih kemas dan kreatif. Walaupun begitu, ianya masih tidak menghalang jika anda ingin membuat dengan hasil tangan sendiri. Kata orang, lebih sentimental kalau buat sendiri kan.
Jadi sekarang, bunga duit ini nampaknya dah boleh ditambah ke dalam senarai semak hari perkahwinan anda. Dapat serikan gambar terutamanya kalau anda bukan seorang yang fotogenik seperti Mama Siti.
Walau bagaimanapun, semuanya terpulang kepada anda untuk memilih gubahan mas kahwin yang mana satu yang sesuai untuk hari pertunangan atau pernikahan anda. Yang paling penting, pastikan anda gembira dengan rekaan mas kahwin yang dipilih. Semoga perkongsian kali ini membantu pengantin di luar sana melengkapkan hari bahagia mereka.


20+ Tempat Menarik Di Johor Yang Mama Mesti Pergi Bersama Anak-anak Cuti Sekolah Ini!

Negeri Johor yang terletak di barat Malaysia merupakan antara negeri yang mempunyai banyak tempat-tempat dan destinasi yang menarik.
27 Tempat Menarik Di Johor
Kalau Mama merancang untuk bercuti atau singgah di Johor cuti sekolah ini, jangan lupa untuk ke tempat-tempat menarik di Johor ini ya:
1. Kluang Coffee Powder Factory Sdn Bhd

Kredit gambar: kluangcoffee.com.my

Alamat: 76, Jalan Besar, Kampung Yap Tau Sah, 86000 Kluang, JohorWaktu operasi: Isnin hingga Jumaat, 8.30 pg – 5.30 ptg | Hari Sabtu, 8.30 pg – 4.30 ptg | Hari Ahad, 9.30 pg – 4.30 ptgTel: 011-5553 1966
2. Adventure Waterpark
Kredit gambar: desarucoast.com

Alamat: No. 4, Jalan Danau, Desaru Coast, 81930 Bandar Penawar, JohorWaktu operasi: Khamis hingga Ahad, 10.00 pg – 6.00 ptg, termasuk cuti umum dan cuti sekolahTel: 07-878 3863Harga tiket: RM65 untuk seorangLaman web: desarucoast.com/adventurewaterpark
3. Wet World Water Park Batu Pahat
Kredit gambar: daulahtravel.com

Alamat: Wet World Water Park, Jalan Bukit Pasir, 83050 Batu Pahat, Johor.Waktu operasi: Setiap hari bekerja, 1.00 tghari – 7.00 mlm, Tutup hari Selasa | Cuti umum dan hujung minggu, 10.00 pg – 7.00 mlmTel: +607-434 6060Harga tiket: Dewasa RM18, Kanak-kanak RM15
4. The Original Kluang Rail Coffee, KTM (Kluang Rail Coffee)
Kredit gambar: facebook.com/OriginalKluangRailCoffee

Alamat: KTM, Jalan Station, 86000 Kluang, JohorWaktu operasi: Sabtu hingga Khamis, 8.00 pg – 6.00 ptg | Hari Jumaat, 8.00 pg – 12.00 tghari & 2.30 tghari – 6.00 ptgTel: 012-553 1938
5. The ELS Club
Kredit gambar: desarucoast.com

Alamat: No. 4, Jalan Danau,, Desaru Coast, 81930 Darul Ta’zim, JohorWaktu operasi: Setiap hari, 7.30 pg – 7.30 mlmTel: 07-878 0000
6. Pantai Minyak Beku
Kredit gambar: Facebook

Alamat: Pantai Rekreasi Minyak Beku, Kampung Minyak Beku, 83000 Batu Pahat, Johor.Waktu operasi: Setiap hariTel: +607-431 5043
7. UK Farm
Kredit gambar: johornow.com

Alamat: Projek Pertanian Moden Kluang,, KM13 Jalan Batu Pahat, Kluang, 8, 86000 Kluang, JohorWaktu operasi: Setiap hari, 9.00 pg – 6.00 ptgTel: 07-759 7555
8. Pantai Desaru
Kredit gambar: lokasipercutian.com

Alamat: Pantai Desaru, 81600, Bandar Penawar, Johor
9. Hutan Lipur Sogo Perdana
Kredit gambar: qulukis.com

Alamat: Hutan Lipur Soga Perdana, 83000 Batu Pahat, JohorWaktu operasi: Setiap hari, 8.00 pg – 6.00 ptgTel: +607-772 5944
10. Zenxin Organic Park
Kredit gambar: zenxin.com.my

Alamat: 47A & 47B, Batu 9, Jalan Batu Pahat, Kluang, 86000 Kluang, JohorWaktu operasi: Khamis hingga Selasa, 8.00 pg – 5.00 ptg | Tutup hari RabuTel: 019-773 8985
11. Desaru Fruit Farm
Kredit gambar: dff.world

Alamat: Desaru Fruit Farm, 92, 82200 Kota Tinggi, Johor, Malaysia.Tel: +60 12-772 1817Laman web: Desaru Fruit Farm
12. Tugu Peringatan Parit Sulung
Kredit gambar: mdyongpeng.gov.my

Alamat: Tugu Peringatan Parit Sulung, Kampung Baharu, 83500 Parit Sulong, JohorWaktu operasi: Setiap hari, 24 jam
13. Kluang Street Art
Kredit gambar: cavinteo.blogspot.com

Alamat: 25, Jalan Merdeka, Kampung Masjid Lama, 86000 Kluang, JohorWaktu operasi: Setiap hari, 24 jamTel: 011-3976 1657
14. Anantara Mangrove Cruising
Kredit gambar: anantara.com

Alamat: Persiaran Pantai, Desaru Coast, Bandar Penawar 81930, MalaysiaTel: 07-828 0888
15. Tugu Batu Pahat
Kredit gambar: Facebook

Alamat: Jalan Rahmat, Kampung Bahagia, 83000 Batu Pahat
16. Gunung Lambak
Kredit gambar: gojohor.my

Alamat: Gunung Lambak Recreational Forest, 86000 Kluang, Johor
17. Desaru Coast Birdwatching
Kredit gambar: junglewalladesaru.com

Alamat: Junglewalla Desaru, Natural History Tours – KKP/LN 4852, Information Center, River Side, Desaru CoastWaktu operasi: Setiap hari, 7.30 pg – 10.00 pg | 4.00 ptg – 6.00 ptg, cuti hari IsninTel: +60192252300Harga tiket: RM200 seorang dengan tempahan minimum 2 orang per trip | RM100 seorang kanak-kanak
18. Taman Rekreasi Tasik Y, Batu Pahat
Kredit gambar: dinohauz.com

Alamat: Taman Rekreasi Tasik Y, Jalan Korma, 83000 Batu Pahat, JohorWaktu operasi: Setiap hari, 24 jamTel: 019-607 9882
19. Gunung Blumut
Kredit gambar: Faizal Jalal

Alamat: Gunung Belumut Recreational Forest, Johor
20. Desaru Ostrich Farm
Kredit gambar: trip.com

Alamat: EMR 15, Teluk Ramunia, Kota Tinggi, Johor, Malaysia.Waktu operasi: Setiap hari, 10.00 pg – 6.00 ptgTel: +607 826 5846Harga tiket: Dewasa, RM12 | Kanak-kanak, RM8
21. Mee Racun Tulang Sri Jaya Batu Pahat
Kredit gambar: Facebook

Alamat: Mee Racun Batu Pahat, 83000 Batu Pahat, Johor, MalaysiaTel: 017-674 6066
22. Gunung Lambak Water Park
Kredit gambar: amizammohamed.blogspot.com

Alamat: Unnamed Road, Kampung Dato Abdul Rahman Yassin, 86000 Kluang, JohorWaktu operasi: Selasa hingga Ahad, 9.00 pg – 7.00 mlm | Hari Isnin, 24 jamTel: 011-6128 3667Harga tiket: Dewasa, RM5 | Kanak-kanak, RM3
23. Lotus Desaru Beach Resort & Spa
Kredit gambar: oyster.com

Alamat: Lot 1854, Jalan Desaru, 81930 Bandar Penawar, JohorWaktu operasi: Setiap hari, 24 jamTel: 07-884 2800
24. Restoran BP Bariani Power
Kredit gambar: bpbarianipower.com

Alamat: 18, Jalan Tukas 2, Taman Soga, 83000 Batu Pahat, JohorWaktu operasi: Selasa hingga Ahad, 10.00 pg – 7.00 mlm | Tutup hari IsninTel: 07-438 8987
25. Kota Tinggi Firefly Park
Kredit gambar: Facebook

Alamat: Kota TinggiFirefly Park, Jalan Kota Tinggi, 81900 Kota Tinggi, JohorWaktu operasi: Setiap hari, 1.00 tghari – 11.00 mlmTel: 017-460 7775Harga tiket: Dewasa,RM20 | Kanak-kanak, RM12 | 2 tahun ke bawah, PERCUMA
26. Lover’s Bridge
Kredit gambar: Facebook

Alamat: Lover’s Bridge, Batu Pahat, Jalan Kampung Segenting, 83200, JohorTel: 07-428 6346
27. Menara Jam Batu Pahat
Kredit gambar: Facebook

Alamat: 2012, Jalan Kelab, Kampung Bahagia, 83000 Batu Pahat, JohorWaktu operasi: Setiap hari, 24 jam
Semoga percutian dan persinggahan anda di Johor menyeronokkan!


Qunut Nazilah, Senjata Umat Islam Ketika Ditindas dan Dilanda Bencana

Satu-satunya bacaan doa qunut yang boleh dibaca dalam semua solat fardhu ialah qunut nazilah. Qunut nazilah pertama kalinya dibacakan oleh baginda Nabi Muhammad SAW ketika tragedi sahabat penghafal Quran terbunuh di Sumur Ma’unah.
Doa qunut nazilah sunat dibacakan ketika berlaku bencana atau apabila umat Islam ditimpa bahaya. Selain itu, umat Islam boleh membaca doa ini ketika merasa ketakutan, dilanda kemarau, serangan wabak dan lain-lain.
Ianya disokong berdasarkan hadis berkenaan bacaan doa qunut.
“Dari Abû Hurairah RA bahawa Nabi SAW ketika akan mendoakan keburukan atas seseorang atau mendoakan kebaikan bagi seseorang, maka beliau membaca qunut setelah rukuk”
(HR Ahmad dan Al-Bukharî)

Kredit gambar: Radartangsel.com
Doa Qunut Nazilah
Doa qunut nazilah adalah antara 1 daripada 3 doa qunut yang terdapat dalam syariat Islam. Tidak seperti doa qunut Subuh dan doa qunut witir dimana kedua-duanya dibacakan dalam solat tertentu.
DOA QUNUT NAZILAH #1
(Ringkas. Sama seperti bacaan qunut subuh)
Kredit gambar: akuislam.com
Allahhummah Dinii Fiiman HadaitWa ’Aa Finii Fiiman ‘AafaitWatawal-Lanii Fiiman Tawal-laiitWabaariklii Fiimaa A’thaitWaqinii Syarramaa QadhaitFainnaka Taqdhii Walaa Yuqdho ‘AlaikWainNahu Laa Yadzilu-man WalaitWalaa Ya’izzu-man ‘AadaitTabaa-rakta Rabbanaa Wata ’AalaitFalakal-hamdu ‘Alaa Ma QadhaitAstaghfiruka Wa ’AtuuBu ilaikWasallallahu ‘Ala Sayyidina Muhammadin Nabiyyil Ummiyyi, Wa ’Alaa Aalihi Washahbihi Wasallam
Maksudnya: “Ya Allah berikanlah aku hidayah sebagaimana mereka yang telah Engkau beri hidayah, berikan kesihatan kepadaku sebagaimana mereka yang telah Engkau berikan kesihatan, dan peliharalah aku sebagaimana orang-orang yang telah Engkau peliharakan, berilah keberkatan bagiku pada apa-apa yang telah Engkau kurniakan, dan selamatkan aku (dengan rahmat Allah) dari bahaya yang telah Engkau tentukan, maka sesungguhnya Engkaulah yang menghukum dan bukannya yang kena hukum, dan sesungguhnya tidak hina orang yang Engkau pimpin, dan tidak mulia orang yang Engkau musuhi, maha suci Engkau wahai Tuhan kami dan maha tinggi, maka bagi Engkaulah segala pujian di atas apa yang Engkau hukumkan, dan kami memohon ampun dariMu dan kami bertaubat kepadaMu, dan semoga Allah mencurahkan rahmat dan sejahtera ke atas junjungan kami Nabi Muhammad dan keluarganya.”
(An-Nawawi, Al-Minhaj Syarh Shahih Muslim: V/176)
DOA QUNUT NAZILAH #2
(Qunut Nazilah yang dibaca oleh Sayyidina Umar dan Ibnu Umar RA)

Allâhumma innâ nasta’înuka wa nastaghfiruk, Wa nastahdîka wa nu’minu bika wa natawakkalu alaik, Wa nutsnî alaikal khaira kullahuNasykuruka wa lâ nakfuruk,Wa nakhla’u wa natruku man yafjurukAllâhumma iyyâka na’budu,Wa laka nushallî wa nasjud,Wa ilaika nas’â wa nahfid,Narjû rahmataka wa nakhsyâ adzâbak,Inna adzâbakal jidda bil kuffâri mulhaq
Maksudnya: “Tuhan kami, kami memohon bantuanMu, meminta ampunanMu, mengharap petunjukMu, beriman kepada-Mu, bertawakal kepadaMu, memujiMu, bersyukur dan tidak mengingkari atas semua kebaikanMu, dan kami menarik diri serta meninggalkan mereka yang menderhakaiMu. Tuhan kami, hanya Kau yang kami sembah, hanya kepadaMu kami hadapkan shalat ini dan bersujud, hanya kepadaMu kami berjalan dan berlari. Kami mengharapkan rahmat Mu. Kami takut pada siksa-Mu karena siksaMu yang keras itu akan menimpa orang-orang kafir.”
DOA QUNUT NAZILAH #3
(Perlindungan dari serangan wabak)
اللَّهُمَّ إِنِّي أَعُوذُ بِكَ مِنَ البَرَصِ، وَالْجُنُونِ، وَالْجُذَامِ، وَمِنْ سَيِّئِ الْأَسْقَامِ
“Allahumma inni a’udzubika minal barasi wal jununi, wal judzami wa min sayi’il asqam”
Maksudnya: Ya Allah aku berlindung denganMu daripada penyakit sopak, gila, kusta dan penyakit-penyakit yang buruk.”
(Riwayat Abu Daud)
DOA QUNUT NAZILAH #4
(Ketika umat Islam ditindas)
اللهم إنا نجعلك في نحور أعدائنا
ونعوذ بك من شرورهم
اللهم بدّد شملهم وفرق جمعهم
وشتّت كلماتهم وزلزل أقدامهم
وسلط عليهم كلبا من كلابك
يا طهّار، يا جبّار، يا منتقم يا الله يا الله يا الله
اللهم يا منزل الكتاب، يا مجري السحاب
يا هازم الأحزاب، إهزِمهم، إهزِمهم، إهزِمهم
واُنصرنا عليهم
“Allâhumma ‘innâ naj Aluka fi nuĥuri ‘adâ ‘inâ‚Wa na‘użubika min syuru rihim,Allâhumma baddid syam lahumWa farriq jam-‘ahum‚Wa syattit kali mata hum,Wa zal zil ‘aqdâ mahum,Wa sallit ‘alayhim kalbân min kilâbik‚Yâ Qahhâr‚ Ya Jabbâr‚ Yâ MuntaqimYâ Allâhu‚ Yâ Allâhu‚ Yâ Allâh‚Allâhumma yâ mun zilal kitâb‚Yâ mujriyas saĥâb‚Yâ hazimal aĥzâbIhzim hum. Wan surnâ ‘alayhim”
Maksudnya:
Ya Allah, kami letakkan Kamu di batang leher musuh-musuh kamiDan kami berlindung dengan-Mu dari kejahatan merekaYa Allah, hancurkan kumpulan merekaYa Allah, pecahkan pakatan merekaYa Allah, leburkan pendirian merekaYa Allah, musnahkan langkah merekaCengkamkan anjing-anjing-Mu kepada merekaYa Allah yang Maha MemaksaYa Allah yang Maha PerkasaYa Allah yang Maha MembalasYa Allahu Ya Allahu Ya AllahYang turunkan kitabYang gerakkan awanYang tewaskan tentera ahzabKalahkan merekaKalahkan merekaKalahkan merekaDan kemenangan untuk kami
Waktu Bacaan Dalam Solat
Mama Siti ulang sekali lagi ya. Qunut nazilah boleh dibacakan dalam mana-mana solat fardhu. Ianya dibacakan pada rakaat terakhir selepas rukuk dan iktidal.
Kredit gambar: Media Permata
Bacaan Secara Berjemaah
(Sebagai imam)
Hendaklah menggunakan perkataan jamak kerana mewakili jemaah yang lain. Contohnya,
“Allâhummah dinî….” menjadi “Allâhummah dinâ…”
Kredit gambar: Pixabay
Solat Bersendirian
Menggunakan bacaan tunggal seperti “Allâhummah dinî” yang bermaksud aku.
Memandangkan mazhab yang diamalkan di Malaysia ialah mazhab Syafie maka qunut nazilah dibacakan secara nyaring ataupun keras.
Ia dibacakan secara jelas ketika solat berjemaah dan solat bersendirian. Makmum yang mendengar doa ini juga disunnahkan membaca “amin” secara nyaring.
3 Cara Membaca Doa Qunut Nazilah
Membaca doa qunut sepertimana yang biasa dibaca ketika solat Subuh.Membaca qunut nazilah sahaja.Membaca qunut subuh dan diikuti dengan Nazilah.
Akhir kata, doa qunut nazilah ini dibacakan mengikut keadaan. Sebagai hamba Allah di dunia, qunut nazilah adalah agar kita mendapatkan petunjuk, memohon perlindungan, terhindar dari penyakit dan agar melancarkan rezeki.
Mama Siti dah sediakan 4 pilihan qunut nazilah untuk Mama beserta bacaan ruminya sekali. Kalau-kalau Mama perlukan bantuan ketika membaca, lafaz rumi ini boleh memperelok bacaan, insya allah. Semoga kita boleh sama-sama membantu antara umat Islam.


Peringatan Untuk Cik Suami: Jaga Isteri Dalam Pantang Sampai Sihat Sepenuhnya

Tuhan yang Maha Mengetahui sahaja yang tahu bertapa penatnya seorang ibu selepas bersalin. Selepas bertarung nyawa hendak lahirkan seorang cahaya mata, kini Mama dan cik suami perlu menjaga mereka dengan penuh kasih sayang. Tetapi menjaga mereka bukan mudah dengan luka pembedahan atau bersalin yang belum pulih sepenuhnya, Mama terpaksa menahan kesakitan sementara menjaga si kecil.
Tetapi kita harus ingat untuk menjaga diri sendiri supaya tidak berlakunya perkara yang tidak diingini. Mari kita baca dan ambil ikhtibar tentang peristiwa yang tragis berlaku.
Berlaku dalam dua tahun lepas, seorang isteri yang sedang menyusu dua orang anaknya, ditemui tidak bernyawa diatas katil.
Menurut berita yang dikongsikan oleh Puan Marina di media sosial Twitter, seorang ibu meninggal semasa berpantang akibat terlalu penat.
Meninggal Dalam Keadaan Menyusu Anak

Kredit gambar: Real Merah
Arwah ibu atau lebih dikenali sebagai Cikgu Siti Rohana Redzuan daripada SMK Bandar Putra, ditemui sudah tidak bernyata kira-kira jam 8 malam selepas pulang dari kerja. Kematian arwah dianggar berlaku pada pukul 1-2 petang.  Hasil bedah siasat mendedahkan bahawa arwah mempunyai paru-paru berair dan jantungnya bengkak.
Arwah meninggalkan 2 orang anak, seorang berumur dalam lingkungan 1 tahun lebih dan yang anak keduanya hanya 48 hari sahaja. Doktor jelaskan bahawa penyebab kematian arwah mungkin kerana terlalu letih dan meninggal ketika tidur.
Suami terjumpa arwah isteri dalam keadaan diatas katil sedang menyusukan anak, manakala anak seorang lagi sudah penat menangis akibat kelaparan.
Dikatakan arwah bersalin secara pembedahan caesar yang mengakibatkan pendarahan pada luka tersebut. Arwah kerap mengadu penat pada suami dan suami nasihat suruh berehat. Akibat kepenatan yang melampau, arwah akhirnya meninggal dunia.
Berpantang Hingga Sihat

Pengajaran daripada kes ini adalah, seorang isteri yang baru bersalin tidak patut ditinggalkan berseorangan bersama anak-anak semasa berpantang dan harus sentiasa diberi perhatian. Jangan endahkan luahan hati mereka kerana hanya ibu tersebut memahami keadaan dirinya sendiri.
Kepada si ibu, Mama Siti nasihatkan untuk tidak usah segan silu meminta tolong daripada ahli keluarga yang lain jika Mama tahu Mama sudah tidak mampu atau mempunyai sebarang masalah. Jangan segan meminta tolong jika berada di dalam situasi yang memudaratkan.
Disebabkan bayi baru sahaja lahir, mereka perlukan perhatian yang sangat tinggi dan si bu perlukan rehat yang secukupnya.
Puan Marina turut nasihatkan untuk mengupah ‘Confinement Lady’ ataupun pembantu rumah untuk menjaga dan menolong isteri dalam pantang. Lebih elok minta pertolongan daripada ibu sendiri ataupun adik-beradik yang lain, nasihat Puan Marina.
Jadi jika isteri mengadu penat dan tidak berdaya, Mama Siti mintak tolong sangat-sangat untuk ringankan beban mereka sebaik mungkin. Mereka juga manusia biasa dan mempunyai had mereka.
Mama Siti disini mahu mengingatkan cik suami supaya jaga si isteri sebaik mungkin semasa dalam mereka berada dalam fasa berpantang.
Untuk baca dengan lebih lanjut, Mama boleh klik pada link dibawah.

korang baca ni, meninggal dalam pantang sebab penat sangat, kelahiran czer. suami balik pukul 8 malam. anak dua orang, satu baby, satu baru 1 tahun lebih.isteri dah mengadu penat, suami hanya suruh rehat. tapi bantuan tak diberi. tade family bantu.😭 https://t.co/omsLn5HVWF pic.twitter.com/IHQmjV5xWU— Marina Dandy (@marinadndy) May 23, 2022

Mama Siti harap dengan peristiwa ini, sama-sama kita ambil ikhtibar. Cik suami dan Mama harus berganding bahu dan bekerjasama sewaktu si isteri dalam pantang. InsyaAllah semua akan berjalan lancar.
Amalkan amalan berpantang yang bagus dan ingat pesan Mama Siti!
Kredit: Twitter Marina Dandy


Punca Perut Buncit Dan 10 Senaman Untuk Kempiskan Perut & Dapatkan Kembali Bentuk Badan Idaman Mama!

Apabila menginjak dewasa, sistem badan kita akan berubah dengan perubahan hormon, gaya hidup, pemakanan dan pelbagai faktor lain. Tambah pula apabila sudah berkahwin dan selepas bersalin.
Ketika inilah, badan kita akan mula bertambah saiz dan untuk kebanyakkan orang, terutamanya di perut. Seksa kan? Bila baju kegemaran dah tak muat dan kalau buat apa-apa, rasa mengah je sebab saiz perut yang agak memboyot ni.
10 Senaman Untuk Kempiskan Perut
Jom, kita cuba 10 senaman untuk kempiskan perut dari DoctorOnCall dan Harian Post ini:
1. Squat
Biasanya orang cakap squat ni untuk kuatkan otot peha, punggung dan pinggul kan? Sebenarnya senaman squat pun boleh kecilkan perut ya.
Hanya kangkangkan kaki selaras dengan paras bahu dan turunkan badan seakan mencangkung. Pastikan lutut Mama tidak melepasi paras jari kaki ya.
Lakukan untuk beberapa kali dan tingkatkan kuantiti dari masa ke semasa.
2. Senaman kayuhan basikal
Senaman ini mudah je untuk dilakukan. Sambil berbaring, gerakkan lutut kiri ke atas mengenai siku belah kanan. Ulang untuk lutut belah kanan pula mengenai siku belah kiri.
Tangan ketika melakukan senaman ini hendaklah diletakkan di bawah kepala. Jika dilakukan tanpa henti, ia seperti kita sedang mengayuh basikal sambil berbaring. Senaman ini akan membuatkan otot perut bekerja keras dan jika dilakukan secara rutin, pasti membantu untuk mengempiskan perut.
Jangan lupa untuk alas badan Mama ya.
3. Sit-up

Kredit gambar: istockphoto
Kalau buat sit-up je, memang akan terasa otot-otot di abdomen mengeras kan? Haa…itulah tanda senaman itu fokus kepada kawasan tertentu.
Senang je buat senaman sit-up ni. Hanya berbaring dengan kaki yang dibengkokkan ke atas dan gerakkan badan dari lantai menghala ke lutut. Cuba senaman untuk kempiskan perut ini beberapa kali dalam seminggu dan lihat bagaimana perut Mama semakin kempis.
4. Tekan tubi
Masa di sekolah dahulu, mesti kena buat senaman ini ketika hari badan beruniform kan? Tekan tubi ni dilakukan dengan meletakkan tapak tangan dan menekan jari kaki ke lantai. Kemudian, badan diturunkan seiring dengan tangan dibengkokkan.
Jika diulang-ulang, mesti akan terasa semakin tegang di bahagian otot perut. Walaupun sedikit penat, Mama jangan cepat mengalah. Cuba dari bilangan yang sedikit dan tingkatkan hari demi hari. Lama-kelamaan, barulah Mama nampak hasil senaman kempiskan perut ini.
5. Plank
Senaman plank ni lebih kurang macam tekan tubi je. Tetapi berbanding dengan tapak tangan, kita menggunakan siku untuk menahan badan.
Menggunakan berat badan, sama ada Mama menggerakkan badan dalam posisi mendatar ataupun kekalkan kedudukan sebegitu untuk beberapa jangka masa.
Kalau yang tak biasa atau baru berjinak dengan plank, jangan terkejut pula kalau badan Mama menggeletar ya. Ianya normal.
6. Flutter kicks
Dalam posisi berbaring, angkatkan sebelah kaki Mama melepasi paras pinggul dan tahan selama beberapa saat. Selang selikan dengan kaki sebelah lagi dan ulang pergerakan ini. Pastikan tangan Mama berada di sisi dengan tapak tangan menghala ke lantai ya.
Mama pasti akan terasa otot abdomen menegang apabila buat senaman flutter kicks ni beberapa kali.
7. Scissors kicks
Kredit gambar: istockphoto
Lebih kurang macam flutter kicks, scissors kicks ni sama je posisi senamannya. Cuma yang berbeza, daripada hanya mengangkat kaki sahaja, Mama turut gerakkan ke kiri dan ke kanan kaki seperti belah pisau gunting.
Ini agak mencabar juga, terutamanya jika dilakukan dengan pantas.
8. Leg raise
Senaman ini, kalau sambil-sambil baca buku atau menggunakan telefon pun boleh dilakukan. Dalam keadaan berbaring, Mama angkatkan kedua-dua kaki bersama pinggul sekali dari lantai.
Kemudian, turunkan kaki Mama perlahan-lahan dan ulangi pergerakan ini selama beberapa kali. Memang terasa otot-otot abdomen sedang bekerja keras. Cubalah!
9. Mountain climbers
Berada dalam posisi plank tinggi iaitu tangan Mama tegak dengan tapak tangan dan jari kaki menekan ke lantai, bengkokkan lutut dan gerakkannya menghala ke dada. Ulang untuk sebelah lagi dengan bahagian belakang badan Mama tegak.
Bukan otot abdomen je, otot di peha pun turut membakar lemak di badan kita.
10. Cobra pose
Banyak je yoga pose yang boleh membantu untuk kempiskan perut dan mengurangkan senggugut. Antaranya adalah cobra pose. Dengan berlapikkan yoga mat, Mama duduk dalam keadaan tertiarap, tangan berlipat dengan tapak tangan separas dengan ketiak menghala ke lantai dan siku rapat ke sisi.
Kemudian, bangun perlahan-lahan dengan menggunakan tangan menampung badan. Pada posisi seperti ular tedung ini, tahankan selama beberapa saat dan kembali kepada posisi asal.
Ulangi selama beberapa kali pergerakan ini.
Punca Perut Buncit

Tak susah pun sebenarnya senaman untuk kempiskan perut ni. Asalkan kita rajin dan berusaha untuk lakukan je kan?
Selain daripada itu, elakkanlah faktor-faktor yang boleh membuatkan perut kita semakin buncit. Antaranya adalah:
Pemakanan yang tidak seimbangTerlebih gula, lemak dan karbohidrat dalam dietPengambilan minuman manis dan alkohol yang berlebihanPengambilan ubat-ubatan yang mengandungi steroidGaya hidup yang kurang aktifTidak cukup tidur dan rehatStress yang berlebihan
Untuk kesihatan diri sendiri dan mereka yang tersayang, sama-samalah kita menjaga kesihatan dan sentiasa bersenam untuk mengekalkan kesihatan badan pada jangka masa yang panjang.


Khas Untuk Pasangan Baru: Berkahwin Ni Ada Beberapa Fasa Yang Penting Untuk Dilalui

Semasa negara kita dilanda pandemik COVID-19, semakin ramai yang mendirikan rumah tangga dengan pasangan tercinta mereka. Tak kisah sama ada pernikahan atas talian ataupun bersemuka, janji halal dan sah!
Walau bagaimanapun, mendirikan rumah tangga juga datang dengan tanggungjawab yang banyak. Sering kali kita dapat nasihat daripada kedua orang tua kita tentang perkahwinan ini. Untuk tambahkan lagi pengetahuan Mama dan cik suami, boleh lah kita baca perkongsian Pakar dalam ilmu keibubapaan, Encik Taufiq Razif.
Kali ini Encik Taufiq kongsikan fasa-fasa perkahwinan yang pasangan lalui sewaktu mendirikan rumah tangga. Jom kita baca dengan lebih lanjut!
Mama Berada Di Fasa Apa Sekarang Ni?

Nasihat serius buat pengantin baru,
1. Berkahwin ni ada 3 fasa iaitu:
fasa berbulan madufasa ‘Power Struggle‘fasa ‘Acceptance‘
2. Ketika fasa bulan madu ni pasangan kita kentut pun kita boleh cakap “Eh sape sembur perfum ni? Sedapnya lahai “
3. Ketika fasa bulan madu semuanya akan jadi sangat indah. Keburukan pasangan kita umpama angin lalu sahaja.
Fasa Power Struggle

4. Ketika sudah masuk fasa ‘Power Struggle’ ketika itu kekurangan suami dan isteri perlahan lahan mula terbuka dan keduanya ada ‘standard’ dan gaya hidup yang berbeza.
5. Ketika fasa ‘Power Struggle’ itu mungkin cara kita susun atur perabot pun berbeza, cara kita kemas bilik pun berbeza dengan pasangan kita hatta cara picit ubat gigi pun boleh jadi isu jika tak ditangani perbezaan itu dengan segera!
6. Perbezaan kita dengan pasangan kita boleh jadi kerana:
cara didikan yang berbezacara parenting yang berbezapersekitaran yang berbezaprinsip hidup yang berbeza
7. Ujian datang melalui titik terlemah diri kita. Ujian paling dasyat bagi seorang suami adalah wanita dan ketika si suami mempunyai segala-gala manakala ujian paling dasyat seorang isteri adalah ketika si suami belum punya apa-apa.
Fasa Acceptance

8. Walaupun bahtera perkahwinan tersebut melalui karang yang berbatu, lautan ribut yang bergelora dan angin kencang yang mengganas dan menggila akan sampai masanya ianya akan memasuki fasa stabil dan harmoni iaitu fasa ‘Acceptance’.
9. Ketika itu kita sudah boleh menerima kelemahan juga kekurangan pasangan. Kita akan anggap kelemahan dan kekurangan adalah ciri unik pasangan kita yang membuatkan dia istimewa di mata kita.
10. Ketika itu tiada lagi SAYA. Yang ada hanyalah KITA kerana kelemahan dan kekurangan pasangan adalah kelemahan diri kita dan kelebihan dan kekuatan pasangan adalah kelebihan dan kekuatan diri kita.
Untuk baca dengan lebih lanjut, boleh klik pada link di sini.

Dengan fasa-fasa yang telah disenaraikan dan terangka oleh Encik Taufiq, harap-harap Mama faham akan apa Encik Taufiq mahu sampaikan. Perkahwinan semestinya bukan tentang bercinta dan ada saat bergembira sahaja tetapi terdapat pelbagai tanggungjawab sebagai suami dan isteri yang harus dijalankan.
Tambahan pula dengan tanggungjawab terhadap ibu bapa dan anak-anak. Mama dan encik suami harus berganding bahu untuk melaksanakannya!
Pesan Mama Siti:
Banyak rintangan yang Mama dan cik suami harus harungi, ada yang baik ada yang buruk tetapi menurut satu pantun daripada D’Klasik ini ‘Buat bersegi elok bertingkat, pahat papan teruna bertiga, suami isteri mesti berpakat, barulah aman berumah tangga’. Mama Siti doakan semua berjalan lancar dalam rumah tangga Mama! InsyaAllah.


Perkahwinan Antara Sepupu/Dengan Saudara Terdekat Harus Dalam Islam? Lihat Apa Kata Doktor Dari Segi Perubatan

Menurut satu kajian yang dilakukan di Bangladesh, perkahwinan seangkatan ialah sejenis penyatuan antara keluarga, dan ditakrifkan sebagai perkahwinan antara dua individu yang mempunyai pertalian darah seperti sepupu kedua atau lebih rapat.
Tidak dinafikan terdapat beberapa kebimbangan menyelubungi isu ini kerana perkahwinan antara saudara terdekat berpotensi menimbulkan risiko dan memudaratkan kesihatan zuriat yang akan datang.
Mengapa Ada Yang Kahwin Dengan Saudara Dekat?
Sudah tentu, terdapat beberapa sebab kenapa orang ramai berkahwin dengan saudara sendiri. Antara faktor yang terlibat adalah:
menyambung keturunanekonomi keluarga
Kesan-Kesan Terhadap Kesihatan

Sekiranya ada di antara ahli keluarga Mama sedang merancang atau terfikirkan untuk melangsungkan perkahwinan ahli keluarga dengan saudara terdekat, pastikan mereka tahu dengan kesan-kesannya terhadap kesihatan seperti berikut:
Sistem imun lemahKecacatan pada janinGangguan moodLelangit sumbingPeningkatan kes mandul
Kesan-kesan di atas adalah sangat bahaya untuk kesihatan anak-anak yang bakal dilahirkan nanti. Mama Siti tidak menafikan, perkahwinan saudara terdekat atau sepupu memang berisiko tinggi untuk menyebabkan kecacatan pada janin kita.
Malah, si ibu juga berkemungkinan tinggi akan jatuh sakit akibat daripada perkahwinan yang sama itu. Sistem imun mereka juga kan menjadi lemah, dan berisiko untuk mendapat penyakit jantung dan paru-paru. Tambahan pula, risiko kemandulan juga perlu dipertimbangan kerana kadarnya akan menjadi lebih tinggi apabila kita berkahwin sesama saudara.
Jika ada yang masih ragu-ragu mengenai perkahwinan sepupu atau saudara terdekat ini, ikuti penjelasan Dr Khairul Hafidz yang sering kongsikan tentang, keibubapaan, kesihatan dan hal-hal rumah tangga kepada pengikutnya.
Perkahwinan Antara Sepupu, Apa Hukumnya?

Perkahwinan antara lelaki/perempuan dengan anak saudara adalah dilarang dalam Islam. Akan tetapi dalam Islam, perkahwinan antara sepupu dibenarkan.
Walau bagaimanapun, dalam perubatan, kami tidak menggalakkan perkahwinan dengan saudara terdekat (consanguineous marriage).
Mengapa kami tak galakkan? Kerana perkahwinan antara saudara terdekat berisiko untuk mendapat penyakit genetik (genetic diseases).
Dalam kajian disebut frekuensi penyakit genetik yang akan didapatkan oleh anak hasil perkahwinan antara saudara terdekat adalah 2x ganda dari perkahwinan yang tiada pertalian saudara.
(Merten, 2019: Hamamy, 2012)
Apa Solusinya?

Jadi, adalah sangat digalakkan untuk berkahwin dengan mereka yang tiada pertalian saudara. Kalau kahwin dengan anak jiran sebelah rumah, tak apa. Nak beraya nanti pun tak pening kepala.
Banyak info Dr Khairul kongsikan pada kita kali ini! Semoga bermanfaat untuk Mama dan sekeluarga. Lebih banyak pengetahuan kita tentang ini, lebih banyak awareness pada orang nanti!
Pesan Mama Siti:
Dalam Islam memang hukumnya harus, tetapi kalau boleh elakkan supaya anak-anak tidak menanggung akibatnya pada hari kelak. Ingat Mama, apa yang jadi akan ada kesannya. Dengan itu kita hendaklah sentiasa berhati-hati!


Lihat 5 Tempat Menarik Untuk Menyambut Hari Lahir Anak Cuti Sekolah Ini!

Selalunya bila hari lahir anak jatuh ketika hari sekolah, ramai ibu dan bapa yang sediakan kek bersama ucapan atau goodie bags kegemaran anak-anak untuk menyambut hari lahirnya di sekolah bersama rakan-rakannya bukan?
Apa kata, bagi anak-anak yang hari lahirnya jatuh ketika cuti sekolah ini, Mama rancang untuk ke tempat menarik di Malaysia dan menyambut hari lahir anak Mama dalam suasana yang lain daripada yang lain?
Selain daripada salah satu aktiviti cuti sekolah anak-anak, ia pasti akan menjadi sebuah memori yang tak dapat dilupakan! Dibawah Mama Siti ada senaraikan tempat-tempat yang sesuai untuk menyambut birthday party anak Mama.
5 Tempat ‘Wow’ Untuk Sambut Hari Lahir Anak Mama
#1 Taman Botani Perdana

Alamat: Jalan Kebun Bunga, Tasik Perdana, 55100 Kuala Lumpur, Wilayah Persekutuan Kuala Lumpur
No Tel: 03-2276 0432
Laman Media Sosial: Facebook Taman Botani Perdana
#2 Taman Rekreasi Bukit Jalil
Kredit gambar: TheStar
Alamat: Jalan 13/155c, Bukit Jalil, 57000 Kuala Lumpur
No Tel: 017-395 6714
Laman Media Sosial: Laman Web Rasmi
#3 G2G Animal Garden

Alamat: G2G Animal Garden@ MAEPS Serdang; Jalan MAEPS 4/1, Fasa 3 Presint 9, 43400 Serdang, Selangor
No Tel: 019-925 6852
Laman Media Sosial: Facebook G2G Animal Garden
#4 SuperPark Malaysia

Alamat: Unit 4-1, Level 4 Avenue K Shopping Mall, 156, Jln Ampang, 50450 Kuala Lumpur
No Tel: 012-301 1040
Laman Media Sosial: Facebook SuperPark Malaysia
#5 Benbino, Publika
Kredit gambar: TimeOut
Alamat: G2, Lot 37A & 37B, Level, No. 1, Jln Dutamas 1, Solaris Dutamas, 50480 Kuala Lumpur
No Tel: 03-6205 2768/03-6207 8557
Laman Media Sosial: Facebook Benbino
Menarik bukan tempat-tempat ini? Mama boleh pilih sama ada nak sambut hari lahir si manja Mama di kawasan outdoor mahupun indoor. Atau nak lagi best, sambut hari lahir mereka di restoran secara indoor dan kemudian, bawa anak-anak bersiar-siar di taman mahupun bermain dengan binatang yang jinak.


Similac® IntelliPro

Penyerapan Nutrisi Optimum*,
Pembelajaran Optimum

DAPATKAN SAMPEL PERCUMA SEKARANG!

*Penyerapan nutrien yang optimum merujuk kepada penyerapan lemak, DHA, Vitamin A, kalsium dan sebagainya, berbanding dengan formula lain tanpa campuran minyak sayuran yang unik. Rujukan: Nelson et al. (1998), IEITE ET AL. (2013) & DE sOUZA ET AL. (2017)

Sila lengkapkan maklumat berikut:

Negeri
Johor
Kedah
Kelantan
Kuala Lumpur
Labuan
Melaka
Negeri Sembilan
Pahang
Perak
Perlis
Pulau Pinang
Putrajaya
Sabah
Sarawak
Selangor
Terengganu

HANTAR

**Untuk kanak-kanak berumur 1 tahun yang ke atas yang minum susu tepung untuk kanak-kanak. Satu pek sampel terhad kepada seorang kanak-kanak sahaja. Stok adalah terhad. Penghantaran sampel susu Similac® Intelli-Pro® akan mengambil masa selama 6 – 8 minggu.

 Dengan memberikan maklumat peribadi saya, saya telah menyatakan dan menjamin bahawa saya bersetuju dengan Terma dan Syarat serta mengizinkan Abbott Laboratories memproses maklumat peribadi saya mengikut cara yang dinyatakan dalam Polisi Privasi. Dengan ini saya mengizin dan membenarkan untuk menerima maklumat Similac® Intelli-Pro® melalui surat / sms / telefon / e-mel dan sampel percuma*. Data yang dikumpulkan juga dapat digunakan untuk tujuan perkhidmatan pelanggan.

TERMA & SYARAT:
1. Penebusan ini hanya sah untuk ibu bapa yang mempunyai anak berumur 1 tahun dan ke atas.
2. Hanya pendaftaran dengan alamat pos yang LENGKAP akan diterima.
3. Borang pendaftaran yang tidak lengkap tidak akan diterima.
4. Penebusan mungkin berbeza tertakluk kepada ketersediaan.
5. Setiap akaun berdaftar/isi rumah berhak untuk menerima hanya SATU (1) penebusan.
6. Dengan mengemukakan permohonan ini, anda telah menyatakan keizinan untuk kami mengumpulkan, menggunakan, dan/atau memproses data peribadi anda.


Resepi Sotong Paprik Ala Thai, Masam-masam Pedas

Kalau nak masakan yang lengkap dengan rasa masam-masam pedas, memang lauk paprik lah jawapannya. Lagi pula, resepi ini boleh dipelbagaikan sama ada nak masukkan sayur sahaja, ayam, udang atau lain-lain. Terpulang kepada Mama nak pilih lauk apa hari itu.
Mama Siti faham, kadang-kadang kita ni sampai tahu nak masak apa. Lagi-lagi kalau yang hari-hari memasak. Sekali-sekala, kita nak juga masak lauk yang ‘awesome’ untuk anak-anak dan suami.
Oleh itu, Mama Siti akan kongsikan resepi paling mudah dan pasti sedap untuk Mama semua cuba.
Resepi Sotong Paprik Ala Thai

Kredit gambar: Citarasawan
Bahan Utama
Sotong
Bahan-bahan Menumis
Bawang PutihHaliaBawang BesarCili KisarSos CiliSos TiramKicap Manis
Bahan untuk Sayur
Kobis BungaLobak MerahDaun Limau PurutSerai GaramGula
Cara Memasak
1. Tumiskan bahan tumisan hingga garing.
Kredit gambar: Ina Rina Abd Rahman
2. Seterusnya masukkan sotong sehingga setengah masak dan masukkan sedikit air. 3. Tibalah masa untuk masukkan bahan-bahan sayuran, biarkan mendidih seketika dan perasakan dengan garam serta gula.

4. Oh ya, jangan lupa potongkan bawang dalam bentuk bulat sebagai beberapa minit sebelum Mama tutup api.5. Gaul sekata dan sotong masak paprik kita siap untuk dihidangkan!
Tips untuk Resepi Sotong Paprik
Mama boleh pelbagaikan dengan bahan lain seperti putik jagung atau bebola ikan, mengikut citarasa. Untuk aroma yang lebih lengkap, tambahkan daun basil dan daun ketumbar.Untuk rasa yang lebih pedas dan masam, Mama boleh masukkan potongan cili padi dan tomato.
Lauk sotong paprik kita dah siap. Cara masak pun senang. Mula-mula tumis, masukkan sotong lepastu baru sayur dan daun limau purut. Orang kata campak-campak pun jadi.
Selain daripada resepi sotong paprik ini, Mama boleh cuba resepi sotong masak kicap ini jika masih ada sotong yang berlebihan di dalam peti ais.


Anak-anak Kini Berpeluang untuk Meneroka ‘Dunia’ Dinosaur Dengan Lebih Mendalam di Jurassic World Dominion @ Sunway Pyramid!

“Mama, bukalah cerita dinosaur tu. Adik nak tengok.”
“Mama, tengok ni! Ni T-rex!”
“Mama, Mama Papa pernah tengok dinosaur depan mata ke? Dinosaur memang besar macam dalam TV ke Mama?”
Kalau cakap pasal dinosaur, nombor satu anak saya yang bongsu ni. Minat sungguh dia dengan haiwan prasejarah tersebut.
Mama Siti percaya ramai anak-anak kita yang berminat dengan dinosaur atau sering tanyakan tentang haiwan ini apabila kita mula perkenalkannya kepada mereka. Ada masa sampai kita sendiri buntu untuk menjawab persoalan mereka. Yelah, kerana kita sendiri tidak mempunyai info yang banyak dan tidak pernah melihat haiwan ini in-real life. Jadi, informasi yang kita boleh kongsikan bersama mereka pun terhad.
Mama Siti dengar anak-anak (dan kita sendiri!) boleh meneroka dan belajar dengan lebih mendalam mengenai haiwan prasejarah ini di Sunway Pyramid sepanjang cuti sekolah bulan 6 nanti! Nak tahu maklumat lanjut? Teruskan pembacaan.

Meneroka Dunia Haiwan Prasejarah di Jurassic World Dominion
Bersempena dengan sekuel kepada siri blockbuster dinosaur yang digemari ramai, Sunway Pyramid memberi peluang untuk para pengunjung dan kanak-kanak mengenali dinosaur dengan lebih mendalam dan pastinya lebih fun di Jurassic World Dominion, bermula 25 Mei hingga 12 Jun 2022 di LG2 Blue Concourse Sunway Pyramid.
Sejurus Mama dan anak-anak melangkah masuk melalui pintu utama di Aras G Sunway Pyramid, Mama akan disapa oleh pintu gerbang Jurassic World dan boleh terus ke Aras Blue Concourse di LG2.
Jom lihat aktiviti apakah yang boleh dilakukan apabila Mama dan anak-anak berada di sini:
1. Bergambar bersama Life-sized Blue & Beta dan di T-Rex Photo Booth.

Mama jangan lepaskan peluang untuk mengambil gambar anak-anak dengan bintang filem tersebut iaitu Velociraptor Blue dan Beta yang dihasilkan dalam bentuk 3-D dan life-sized yang pastinya akan membuatkan anak-anak sangat teruja! Mama juga berpeluang untuk menebus barangan Jurassic World Dominion yang eksklusif dan terhad di ruang ini.
Kemudian, terus ke T-Rex Photo Booth untuk mengambil gambar bersama seisi keluarga dengan pelbagai gaya untuk kenangan bersama. Pasti lagi seronok dan sangat bermakna apabila dapat bergambar di photo booth yang comel bersama anak-anak.
2. Bermain permainan video Jurassic World Evolution 2 di Jurassic World Dominion Game Zone.
Anak-anak juga boleh bergembira dengan bermain video game dan pelbagi permainan lain di Jurassic World Evolution 2 Game Zone. Jangan lupa untuk pantau anak Mama. Takut mereka ‘melekat’ disini, dan taknak pulang pula nanti.

3. Jom jadi ahli Paleontologi! Meneroka dan mencuba sendiri membuat fosil prasejarah dan mencari tulang dinosaur!
Ini yang paling best dan pada Mama Siti, anak-anak pasti sangat teruja untuk menyertai aktiviti ini! Anak-anak berpeluang untuk menjadi ahli Palentologi dengan meneroka dan mencuba sendiri membuat fosil prasejarah dan mencari tulang dinosaur di ruang ini!

Aktiviti hands-on seperti ini boleh membantu dalam perkembangan mereka, disamping meningkatkan kemahiran sosial mereka untuk bergaul dengan rakan-rakan sebaya yang baru.
4. Teruskan penerokaan dan dapatkan kotak Jurassic World Dominion yang eksklusif!
Bukan itu sahaja tau Mama. Mama dan anak-anak boleh teruskan perjalanan meneroka dunia haiwan prasejarah ini dengan menyertai beberapa aktiviti di checkpoint tertentu dengan kerjasama beberapa jenama yang mengambil bahagian seperti Agenda Suria, Philips and Lego.
Checkpoints ini terletak di aras LG2 Orange Avenue, ruang LG1 yang berhadapan dengan Coffea Coffee dan di LG1 Ice Rink Railing. Mama sampai je dekat setiap checkpoint, imbas kod QR yang disediakan melalui aplikasi Sunway Pyramid untuk mengumpul bintang dan apabila dah selesai, terus ke LG2 Blue Concourse.
Tekan butang ‘Complete Journey’ dan imbas pula kod QR yang terdapat disitu untuk menunjukkan Mama telah selesaikan cabaran tersebut dan menebus Dinosaur Blind Box yang mengandungi miniatur koleksi dinosaur di dalamnya.

Peserta yang berjaya melengkapkan kesemua aktiviti tersebut akan menerima baucar promosi yang boleh digunakan untuk membeli barangan Jurassic World di laman web Sunway eMall. Sambil bermain sambil belajar dan menang hadiah – 3 in 1 gitu!
Menarik bukan aktiviti-aktiviti di atas? Nanti dulu. Kalau itu untuk anak-anak, haa Mama Siti nak kongsikan pula perkara paling menarik untuk Mama dan Papa apabila anda selesai membeli-belah di Sunway Pyramid sepanjang acara Jurassic World Dominion ini berlangsung.
Hanya Shopping & Menang Android TV!
Betul Mama. Para pengunjung yang bertuah berpeluang untuk menyertai Lucky Draw dan memenangi sebuah Philips 55″ Android TV dengan pembelian minima bernilai RM150 dalam satu resit* dan RM100 untuk ahli Sunway Pals. Hanya lima (5) pemenang bertuah sahaja yang akan dapat televisyen ni tau!
Mama hanya perlu berbelanja sehingga RM150 dalam satu resit* atau RM100 bagi ahli Sunway Pals seperti yang dinyatakan di atas, kemudian ambil gambar resit sebagai bukti pembelian dan muat naik di aplikasi Sunway Pyramid. Lima pemenang bertuah akan diumumkan dan dihubungi di akhir acara Jurassic World Dominion ini.
Sambil Mama seronok lihat anak-anak bergembira dengan dinosaur ‘mereka’, dan nantikan televisyen yang diidam-idamkan, jangan lupa untuk berehat dan memenuhi selera di lebih 900 jenama kedai dan restoran terkenal yang ada di Sunway Pyramid.
Mama Siti dan keluarga sangat suka kalau ke Sunway Pyramid ni kerana ia seperti one-stop centre untuk membeli-belah, melakukan aktiviti dengan keluarga, dan yang paling best semestinya fasiliti dan kemudahan yang disediakan.
Jadi, apa tunggu lagi Mama? Jangan lupa untuk membawa anak-anak ke Sunway Pyramid dan rasai sendiri pengalaman ‘berjumpa’ dengan dinosaur cuti sekolah ini. Untuk maklumat lanjut, layari laman rasmi Sunway Pyramid dan jumpa anda di sana!


Senarai Klinik 24 Jam di Pulau Pinang Yang Terkini

Pernah jumpa tak jenis orang yang bila dah banyak benda nak selesaikan, dia terlupa sesuatu yang penting. Contohnya ubat. Ada pula individu yang memang dari awal tak buat apa-apa persediaan bila perlu kerja di luar atau outstation.
Kesannya nanti, kalau terjadi apa-apa, terpaksalah minta bantuan kawan-kawan dan keluarga yang ada di kawasan berhampiran. Bukan tak boleh minta tolong orang lain, cumanya kalau kita dah siap sedia semua perkara kan senang. Tak tercari-cari nak hubungi siapa.
Kalau Mama dan keluarga ada merancang untuk bercuti ke utara tanah air pada tahun ini, Mama Siti sarankan buat persediaan awal. Kalau kata tak nak isi barang banyak-banyak dalam kereta sebab takut makan ruang, tak apa senaraikan siap-siap klinik terdekat supaya senang nak tuju bila perlu.
Artikel kali ini, Mama Siti akan bantu anda semua dengan senarai Klinik 24 JAM di Penang (Pulau Pinang). Oh yang penting, Mama Siti sertakan juga alamat dan rawatan yang disediakan, untuk memudahkan anda semua.
Klinik 24 JAM di Penang
Klinik Metrocare 24JAM (BUKIT MERTAJAM)

Perkhidmatan: Rawatan Kanak-Kanak, Orang Dewasa, Sakit Sendi, Penyakit Kulit, Luka dan Pembedahan Kecil
Alamat: 19, Jalan Bukit Minyak 7, Taman Bukit Minyak, 14000 Bukit Mertajam, Pulau PinangWaktu operasi: 24 Jam SemingguTalian untuk dihubungi: 04-548 9896, klinikmetrocare@gmail.com Media sosial: Klinik Metrocare 24JAM
Klinik Harmoni (POKOK SENA/BERTAM)
Kredit gambar: Facebook Klinik Harmoni 24 JAM
Perkhidmatan: Perubatan am, Rawatan Kencing Manis, Pembedahan Kecil, Telinga, Hidung dan Tekak, (Ear, Nose,Throat), Pemeriksaan darah (Full Blood Test), Scan ultrasound, Nebulizer, E C G, Suntikan Vaksin, Perkhidmatan X-RAY
Alamat: No. 17, Pusat Perusahaan Pokok Sena, 13220 Kepala Batas, Pulau PinangWaktu operasi: 24 Jam SemingguTalian untuk dihubungi: 0174125184Media sosial: Instagram dan Facebook
Klinik Sri Pinang (GEORGETOWN)
Kredit gambar: Facebook Klinik Sri Pinang
Perkhidmatan: Rawatan Kanak-Kanak, Orang Dewasa, Sakit Sendi, Penyakit Kulit, Luka dan Pembedahan Kecil
Alamat: 42-G, Lbh Sungai Pinang 1, 10300 George Town, Pulau PinangWaktu operasi: 24 Jam SemingguTalian untuk dihubungi: 042828810,  klinikmetrocare@gmail.com Media sosial: Facebook Klinik Sri Pinang
Klinik Perubatan Tanah Melayu (BAYAN LEPAS)
Kredit gambar: Google
Perkhidmatan: Rawatan Kanak-Kanak, Orang Dewasa, Pap Smear, Pemeriksaan Kandungan, Pemeriksaan Darah, Sakit Sendi, Penyakit Kulit, Luka dan Pembedahan Kecil
Alamat: 1158 Jalan Teluk Kumbar, Taman Widuri 11900 Bayan Lepas, Pulau PinangWaktu operasi: 24 Jam SemingguTalian untuk dihubungi: 04-6405599Media sosial: Facebook Klinik Perubatan Tanah Melayu
Klinik Medilife (BAYAN LEPAS)
Kredit gambar: Facebook
Perkhidmatan: Perubatan Am, Pemeriksaan antenatal, Penyakit Kulit, Pembedahan Kecil, Ujian Darah, X-ray, ECG dan Perkhidmatan ke rumah pesakit.
Alamat: 30A, Lintang Sungai Tiram 5, Sunway Prima, 11900 Bayan Lepas, Pulau PinangWaktu operasi: 24 Jam SemingguTalian untuk dihubungi: 04-6115111, klinikmedilife@gmail.com Media sosial: Facebook Klinik Medilife
Apa yang penting bila kita sebagai pesakit ialah berharap untuk dapatkan layanan yang profesional. Bermula dari kaunter pendaftaran sampailah masa mengambil ubat.
Mama Siti pun sama, kalau boleh pengalaman di klinik nak yang indah-indah saja. Walaupun sakit dan penat tapi bila doktor dan staff beri layanan terbaik, rasa berbaloi kan.
Semoga perkongsian klinik 24 jam di Penang ini berguna untuk mereka yang tinggal atau berkunjung ke pulau ini.  Ayuh baca senarai klinik 24 jam di Melaka pula!


Cara Untuk Menjaga Kanak-Kanak Yang Dijangkiti HFMD: Makanan Yang Sesuai Untuk Mereka

Sejak peningkatan mendadak penyakit kaki, tangan dan mulut atau HFMD, terdapat banyak perkongsian dan tips dijadikan sebagia tajuk utama untuk mengekang wabak ini daripada terus berjangkit.
Menurut nasihat Dr. Intan Juliana Abd Hamid melalui Astro Awani, ibu bapa hendaklah isolasikan anak anda jika terdapat gejala di rumah. Ibu bapa perlu pantau perkembangan kesihatan anak selama 10 hari dari hari pertama gejala dikesan.
Tetapi bagaimana kita sebagai ibu bapa hendak jaga mereka sehingga mereka sihat walafiat? Kadang-kadang mereka akan kurang selera untuk makan kerana menahan kesakitan. Ikuti perkongsian daripada Farmacora yang aktif kongsikan tentang penjagaan dan kesihatan kita di media sosial:
Makanan apa nak bagi anak makan ni?
Mimpi buruk setiap ibu bapa di Malaysia sekarang ialah bila anak kena HFMD. Mulut penuh dengan blisters. Anak taknak makan langsung, makanan semua anak tolak, susu pun taknak. Jadi nak bagi makan apa? Ini idea makanan bayi HFMD.
1. Yogurt

Boleh guna natural yogurt & boleh kisar dengan apa-apa buah untuk rasa yang lebih sedap. Yogurt kan sejuk & mudah untuk anak telan, inshaAllah anak akan suka.
2. Buah-Buahan Frozen

Boleh sejukkan buah contohnya tembikai, strawberi dan boleh cuba beri anak makan. Makanan yang sejuk-sejuk boleh legakan ketidakselesaan dalam mulut.
3. Aiskrim

Dari susu ibu-ibu boleh guna susu ‘Expressed Breast Milk’ (EBM) atau susu full cream untuk dijadikan aiskrim. Yogurt juga boleh digunakan.
4. Air & Isi Kelapa

Air & isi kelapa yang disejukkan juga boleh diberikan kepada anak yang sedang menderita HFMD. Sejuk-sejuk memang boleh meredakan. Isi kelapa ni lebut & mudah telan tanpa perlu mengunyah dengan bersungguh.
Makanan Sejuk Lebih Bagus
Ini antara makanan yang ibu bapa boleh ikhtiarkan beri pada anak-anak yang kena HFMD. Anak memang akan menolak banyak makanan sebab mulutnya tak selesa dengan banyak ‘blisters’. Ibu bapa kena kreatif dan bagi makanan yang sejuk & mudah telan.
Bukan sahaja anak-anak dapat sedikit sebanyak nutrisi daripada makanan ini malah ia dapat melegakan kesakitan yang mereka terpaksa tahan sepanjang masa akibat ‘blisters’ ini.

Selalu kita pening nak bagi anak makan apa kan, Mama? Lagi-lagi anak yang ‘picky eater’. Jenuh dibuatnya! Lagipun mereka akan tidak rasa selesa dengan kebanyakan makanan kerana mereka pun menahan kesakitan.
Harap-harap dengan makanan alternatif diatas dapat memberi Mama sedikit sebanyak idea untuk sediakan makanan untuk anak-anak yang dijangkiti HFMD.  Walaupun makanan di atas adalah makanan manis, Mama Siti sarankan Mama ‘pejam’ mata sebentar untuk beberapa hari kerana apa yang penting adalah anak-anak boleh makan sesuatu walaupun sedang sakit.
Jangan lupa untuk mengamalkan kebersihan diri dimana-mana sahaja Mama dan si manja berada!


Resepi Telur Sotong Goreng Kunyit – Mudah & Pedas Menyengat!

Pertama kali beli telur sotong, kita pun tak tahu nak masak apa kan. Selalu jumpa telur sotong yang dah ada di dalam sotong tersebut. Tapi tahukah Mama, telur sotong pun sangat sedap untuk dimakan sebagai lauk asing bersama nasi?
Jangan bimbang. Sekiranya Mama buntu tak tahu nak masak resepi telur sotong apa, jom kita cuba masakkan telur sotong dengan resepi termudah iaitu Resepi Telur Sotong Goreng Kunyit.
Menu ini sesuai untuk mereka yang sukakan tekstur yang kenyal telur sotong tersebut. Jom kita lihat bahan-bahan dan cara memasak resepi telur sotong ini.
Resepi Telur Sotong Goreng Kunyit

Kredit gambar: Cookpad FZ Adzlin
Bahan-bahan
Telur SotongBawang MerahBawang PutihHaliaDaun KariCili ApiSerbuk KunyitSerbuk KariGaramGula
Cara Memasak
1. Potongkan telur sotong. Saiz potongan boleh mengikut citarasa masing-masing. 2. Basuh telur sotong hingga kurang lendir. Hati-hati ketika membersihkan, jangan sampai hancur pula telur sotong itu ya.
Kredit gambar: Kimie Frozen Seafood
3. Panaskan api dan masukkan bawang merah, bawang putih dan halia hingga naik bau.
Kredit gambar: Suraya MSyed
4. Seterusnya, masukkan daun kari dan kacau sebentar.
Kredit gambar: Grid.ID
5. Tambahkan cili api. Tak perlu banyak kalau tidak mahu terlalu pedas.6. Gaulkan sekejap dan masukkan serbuk kunyit dan serbuk kari.7. Perasakan dengan gula dan garam, dan siap untuk dihidangkan!
Kredit gambar: Surina Abadi
Tips Semasa Memasak Resepi Telur Sotong
Lebihkan daun kari jika Mama sukakan aroma yang lebih menyengat.Biarkan telur sotong digoreng lebih lama untuk tekstur yang lebih garing.Sebagai alternatif, Mama juga boleh gantikan cili padi dengan cili merah untuk kurangkan rasa pedas.
Sebelum Mama Siti cuba resepi ini, Mama Siti pun tak pernah rasa telur sotong . Nak dijadikan cerita, ada sekali tu, tergigit masa makan lauk sambal sotong. Sedap juga rasa telur sotong tu ya. Mama Siti apa lagi, sejak dari hari tu selalu beli telur sotong. Kalau tak ada yang segar, Mama Siti beli yang frozen.
Mama semua boleh cuba menu ni dekat rumah ok? Senang kan resepi telur sotong goreng kunyit dia. Untuk yang baru nak belajar masak, sesuai untuk mulakan dengan resepi ini. Selamat mencuba!


MonkeyPox: Apa yang Mama Papa Perlu Tahu Tentang Wabak Yang Mengejutkan Seluruh Dunia Ini

Baru beberapa minggu kita dapat bertenang sedikit daripada pandemik COVID-19, tiba-tiba dunia dikejutkan pula dengan wabak Monkeypox atau cacar monyet. Wabak ini bermula dan semakin berleluasa di Eropah baru-baru ini dan kita turut dinasihati untuk berjaga-jaga dan berwaspada, terutamanya jika Mama atau rakan-rakan merancang untuk bercuti di negara yang telah wujud wabak ini.
Tiada siapa yang tahu penyebaran Monkeypox tetapi dia adalah wabak seperti Chickenpox. Adakah Mama tahu tentang Monkeypox? Jika Mama belum ‘familiar’ dengan Monkeypox, berikut merupakan informasi terkini yang Mama perlu tahu.
Monkeypox Berasal Dari Mana?
Dilaporkan Monkeypox pertama kali dikesan di beberapa negara di Afrika pada tahun 1970 lagi. Menurut World Health Organization (WHO) ia juga dikesan pada tahun 2018 hingga 2022.  Kini pada tahun 2022, kenaikan wabak ini semakin berleluasa di negara-negara seperti United Kingdom, Amerika Syarikat dan Australia. Dan yang terbaru, United Arab Emirates (UAE) juga telah merekodkan satu kes Monkeypox.
Tanda dan Gejala Monkeypox Yang Perlu Diberi Perhatian
Menurut Kementerian Kesihatan Malaysia (KKM), gejala dapat dilihat daripada 6 hingga 13 hari tetapi boleh berpanjangan hingga 21 hari. Tanda-tandanya adalah seperti:

Kredit gambar: Kementerian Kesihatan Malaysia
Untuk maklumat lanjut, tempoh inkubasi penyakit Monkeypox dilaporkan antara 5 hingga 21 hari. Apabila anda dijangkiti, untuk 5 hari pertama, pesakit akan diserang demam, pening kepala, berasa lemah dan lesu serta bengkak pada kelenjar limfa. Selain itu, kulit akan mula ditumbuhi cacar air dan kebanyakannya akan tertumpu di bahagian muka, tapak tangan, dan kaki.
Namun begitu, Monkeypox boleh baik secara sendiri dalam tempoh masa antara 2 hingga 4 minggu. Tetapi awas Mama! Wabak Monkeypox boleh mengakibatkan penyakit yang lebih teruk. Ia menunjukkan kadar kematian antara 1% dan 15%, dan kematian lebih berisiko dalam kalangan kanak-kanak.
Adakah Malaysia Berisiko?
Kredit gambar: TheStar
Namun begitu, seperti dilaporkan oleh TheStar, DG Tan Sri Dr Noor Hisham melaporkan Malaysia berisiko rendah untuk dijangkiti virus Monkeypox. Jelas beliau,
Kemungkinan penularan jangkitan dari manusia ke manusia adalah terhad. DG Tan Sri Noor Hisham
Mereka juga akan pantau pelancong ke negara yang terdapat wabak Monkeypox seperti di Afrika Tengah dan Barat kerana mereka berisiko tinggi. Beliau juga menginatkan untuk orang ramai sentiasa menjaga kebersihan diri. Tambahnya lagi, Monkeypox akan dikemas kini dari semasa ke semasa melalui KKM.
Langkah Berjaga-Jaga Untuk Mama

Mama dinasihatkan untuk sentiasa berjaga-jaga dengan virus baru ini. KKM juga telah kongsikan garis panduan untuk kita bersama-sama menjaga kebersihan diri seperti:
Mengekalkan kebersihan diri yang tinggi, termasuk mencuci tangan dengan kerap selepas pergi ke tandas atau apabila tangan kotor;Mengelakkan daripada sentuhan langsung dengan luka pada mereka yang dijangkiti, sama ada manusia mahupun haiwan, serta objek yang mungkin tercemar dengan cecair tubuh kes, seperti pakaian yang kotor yang digunakan oleh orang yang dijangkiti; danMengelakkan daripada bersentuhan dengan haiwan liar atau memakan dagingnya.
Dengan maklumat ini dan peningkatan penyakit HFMD dan denggi, Mama Siti harap Mama sentiasa berhati-hati dan teruskan menjaga kebersihan diri sepanjang masa. Sama-sama kita doakan supaya wabak ini tidak melanda negara kita.


Himpunan Doa Selamat Yang Ringkas, Lengkap dan Boleh Diamalkan Setiap Hari

Mama ada tak perasaan teringin nak buat kenduri atau majlis bacaan doa selamat? Tapi selalunya kalau nak buat majlis, panggil orang ramai datang, kena keluar modal banyak kan. Kita ni pun kadang-kadang ada komitmen lain nak diselesaikan. Akhirnya, niat nak buat kenduri tadi terkubur macam tu je.

Kredit gambar: ﹏﹏﹏﹏﹏ / Shutterstock.com
Jangan rasa terkilan kalau tak dapat buat majlis bacaan doa selamat. Sebabnya, kita masih boleh baca secara sendiri atau dalam skala yang kecil. Buat yang ringkas pun tak apa.
Doa selamat tu apa sebenarnya?
Ia adalah doa yang dibacakan sebelum sesuatu majlis atau program bermula. Contohnya, majlis kesyukuran. Selain itu, doa selamat dibaca bertujuan untuk menjaga keselamatan diri dan keluarga dari segala musibah yang mungkin berlaku.
Paling penting, kita membaca doa selamat ini untuk memohon perlindungan dari Allah dari melakukan kesalahan di dunia dan mencegah diri dari azab api neraka.
HIMPUNAN DOA SELAMAT
Doa Selamat Ringkas & Pendek
اللَّهُمَّ أَنْتَ السَّلاَمُ وَمِنْكَ السَّلاَمُ تَبَارَكْتَ ذَا الْجَلاَلِ وَالإِكْرَامِ
‘Allaahumma Antas Salaam, Wa Minkas Salaam, Tabaaròkta Dzal Jalaali Wal Ikròòm’
“Ya Allah, Engkaulah Tuhan yang memberi keselamatan. Dari keselamatan. Maha Suci Allah, Pemilik Kebesaran dan Kemuliaan”
2. Doa Selamat Lengkap (Selamat Dunia & Akhirat)
اَللّٰهُمَّ اِنَّا نَسْئَلُكَ سَلَامَةً فِى الدِّيْنِ
 وَعَافِيَةً فِى الْجَسَدِ
 وَزِيَادَةً فِى الْعِلْمِ
 وَبَرَكَةً فِى الرِّزْق
ِ وَتَوْبَةَ قَبْلَ الْمَوْتِ
وَرَحْمَةً عِنْدَ الْمَوْتِ
وَمَغْفِرَةً بَعْدَ الْمَوْت
ِ اَللّٰهُمَّ هَوِّنْ عَلَيْنَا فِيْ سَكَرَاتِ الْمَوْتِ
 وَنَجَاةً مِنَ النَّارِ
 وَالْعَفْوَعِنْدَ الْحِسَابِ
‘Allahumma inna nas’aluka salamatan fiddin, wa afiyatan fil jasadi, wa ziyadatan fil ilmi, wa barakatan fir rizqi, wa taubatan qablal maut, wa rahmatan indal maut, wa maghfiratan ba’dal maut. Allahumma hawwin alaina fii sakaratil maut, wa najatan minan naari, wal afwa indal hisab’
“Ya Allah, sesungguhnya kami meminta kepada engkau akan keselamatan pada agama, afiyah pada jasad, pertambahan pada ilmu, keberkahan pada rezeki, taubat sebelum kematian, rahmat ketika mati, dan ampunan setelah kematian”
Doa Selamat Dari Tipu Daya Orang Kafir
رَبَّنَا لَا تَجْعَلْنَا فِتْنَةً لِلْقَوْمِ الظَّالِمِينَ وَنَجِّنَا بِرَحْمَتِكَ مِنَ الْقَوْمِ الْكَافِرِينَ
‘Ròbbanaa Laa Taj’alnaa Fitnatal Lil Qòumidh Dhòòlimiin Wa Najjinaa Biròhmatika Minal Qòumil Kaafiriin’
“Ya Tuhan kami, jangan jadikan kami sasaran fitnah dan jauhkanlah kami dari sasaran fitnah bagi kaum yang zalim, dan selamatkanlah kami dengan rahmat-Mu dari tipu daya orang-orang yang kafir”
[Surah Yunus: 85-86]
Doa Selamat Dari Pemimpin Yang Zalim
Kredit gambar: Kalam.sindonews.com
رَبِّ ابْنِ لِي عِنْدَكَ بَيْتًا فِي الْجَنَّةِ وَنَجِّنِي مِنْ فِرْعَوْنَ وَعَمَلِهِ وَنَجِّنِي مِنَ الْقَوْمِ الظَّالِمِينَ
‘Ròbbibni Lii ‘Indaka Baitan Fil Jannati Wa Najjinii Min Fir’auna Wa ‘Amalihi Wa Najjinii Minal Qòumidh Zhòlimiin’
“Wahai Ya Rabbku, bangunkanlah untukku sebuah rumah di sisiMu dalam surga, dan selamatkanlah aku dari Firaun dan perbuatannya, dan selamatkanlah aku dari kaum yang zalim”
Doa ini diambil dari ucapan isteri Firaun yang memohon kepada tuhan agar dirinya diselamatkan dari kejahatan dan kezaliman Firaun.
Jika anda sedang berhadapan dengan pemimpin sama ada pemimpin komuniti, pemimpin organisasi dan bos di tempat kerja. Boleh amalkan doa ini supaya kita terhindar dari fitnah dan perlakuan yang menyakitkan.
Doa Nabi Luth
رَبِّ نَجِّنِى وَأَهْلِى مِمَّا يَعْمَلُونَ
‘Rabbi najjinī wa ahlī mimmā ya’malụn’
“Ya Tuhanku, tolonglah aku (dengan menimpakan azab) atas kaum yang berbuat kerusakan itu.”
[Surah Al-A’raf: 30]
BACA BERSEORANGAN ATAU BERJEMAAH?
Kredit gambar: Utusan.com.my
Lebih baik kalau kita baca ramai-ramai kan. Tak perlu panggil jiran-jiran pun sebenarnya, baca dengan pasangan dan anak-anak pun dah okay sangat.  Untuk keselamatan, baik baca sesama ahli keluarga sahaja.
Tapi kalau saya stay oversea macam mana Mama Siti? Jiran semua bukan orang Islam. Kalau nak jemput kawan-kawan beragama Islam pun kena tetapkan masa, siapkan tempat. Perlu kudrat juga tu?
Sebab tu Mama Siti bagitahu dekat atas tadi, sebenarnya boleh saja kalau nak baca sendiri. Mulakan dengan bacaan pujian-pujian kepada Allah dan rasul, seterusnya boleh baca doa selamat macam yang Mama Siti senaraikan dekat atas tu.
WAKTU MUSTAJAB BERDOA
Selepas solat fardhu
Selitkan doa selamat yang ringkas selepas solat fardhu. Rujuk senarai nombor 1 diatas. Walaupun pendek tetapi itu lebih baik jika kita sentiasa istiqamah membacanya setiap hari.
Selepas solat sunat
Waktu yang paling disarankan adalah pada sepertiga malam iaitu kira-kira jam 3 pagi hingga 5 pagi.
Dari Jabir bin ‘Abdillah, Rasulullah SAW bersabda,
“Di malam hari terdapat suatu waktu yang tidaklah seorang muslim memanjatkan doa pada Allah berkaitan dengan dunia dan akhiratnya bertepatan dengan waktu tersebut melainkan Allah akan memberikan apa yang ia minta. Hal ini berlaku setiap malamnya.” (Hadis Riwayat Muslim)
Orang yang berdoa pada akhir malam akan dimakbulkan permintaannya oleh Allah. Semua hal berkaitan dunia dan akhirat akan dikabulkan olehNya. Jadi mintalah sebanyak mungkin kepada Allah jika kita berpeluang bangun dan solat di waktu pagi.
Sebelum memulakan sesuatu program
Kita merancang, Allah juga merancang tetapi perancangan Allah lah yang terbaik. Oleh itu, kita memohon agar tuhan mentakdirkan yang baik-baik sepanjang program berjalan.
Mama Siti teringat suatu masa dulu masa dekat universiti, setiap kali sebelum hiking, mesti ketua ekspedisi akan bacakan doa dahulu sebelum kami semua mula mendaki. Dan alhamdulillah, sepanjang perjalanan naik dan turun bukit, semuanya dipermudahkan.
Walaupun kadang-kadang ada yang tercedera dan masalah lain tapi semuanya dapat diselesaikan dengan baik.

Setiap yang membaca doa selamat akan diberikan ganjaran seperti;
Diberikan keselamatan di dunia dan akhiratTerhindar dari bencana dan malapetakaDijauhkan dari tipu daya orang kafirDilindungi dari kejahatan orang zalimDiselamatkan dari pemimpin yang zalimDijauhkan dari azab neraka
Dalam artikel ni Mama Siti dah siap-siap letak bacaan arab, rumi dengan maknanya sekali. Ada banyak pilihan doa selamat ni. Dari yang paling ringkas kepada bacaan lengkap. Doa selamat ni juga boleh dibacakan untuk majlis hari lahir, majlis kesyukuran dan untuk pengantin baru. Semoga bermanfaat untuk Mama sekalian.


Khas Untuk Mama: Top TikTokers Mak-Mak Wajib Follow (Part 2)

Seperti Mama Siti janji, kita kembali lagi dengan Part 2 Top Tik TikTokers Mak-Mak Wajib Follow! Dengan lebih banyak akaun TikTok yang perlu dilihat, pasti Mama tak bosan bila follow mereka!
Untuk Part 2, Mama Siti fokuskan pada TikTok seperti resepi memasak, tips memasak, tips fesyen, dan juga makeup!
Jom kita baca dengan lebih lanjut~
Tips Dan Petua Daripada Tik TikTokers
Mari kita lihat siapa barisan TikTokers yang menarik untuk Mama. Rugi kalau tak follow tau!
RESEPI
1. Khairul Aming
Mencari resepi yang pantas dan sedap untuk makan malam? Makan tengah hari pula takde idea? Jom follow Khairul Aming di TikTok! Terkenal dengan voiceover yang lucu dan ’30 resepi berbuka’ dan pada tahun 2022, Khairul Aming juga mula kongsikan resepi untuk sahur! Mama Siti memang love sangat dengan resepi dia, disyorkan untuk mencuba!
  @khairulaming
2. Che Nom
Mama Siti pun baru tahu Che Nom dah join TikTok, mesti lebih senang nak follow resepi dia! Pada Mama Siti, para peminat resepi Che Nom WAJIB follow akaun TikTok beliau ini. Resepinya tidak banyak seperti di YouTube atau blog-nya tapi dia masih post untuk followers tercinta! Pasti meleleh air liur Mama!
  @chenom_tiktok
3. Limau Nipis
Siapa tak kenal Limau Nipis ni mesti ketinggalan! Hidayah Sazli mula post di YouTube 6 tahun yang lalu, kini turut aktif post resepinya di TikTok! Sekiranya Mama mencari tips penyediaan makanan dan resepi, bolehlah follow TikTok beliau yang sangat kreatif dengan resepi-resepi yang dikongsikan.
  @limaunipisofficial
4. Adik Foods
Meleleh air liur bila tengok Instagram post Adik! Bermula dari situ lah Mama Siti kenal Adik Foods ni! Makanan yang di post selalu nampak menyelerakan. Adik Foods memang pandai kongsikan resepi yang sesuai untuk satu keluarga dan suka buat video memasak bersama keluarganya!
  @adikfoods
5. Fienaz
Mama berminat untuk cari resepi untuk anak kecil Mama? Boleh follow fienaz_nbhbabyfood! Makanan yang dikongsikan sangat menarik. Kadang-kadang Mama Fienaz pun kongsikan resepi biasa yang boleh dinikmati sekeluarga. Pasti Mama akan cuba resepinya berkali-kali.
  @fienaz_nbhbabyfood
FESYEN DAN MAKE UP
1. Wan Fitrah
Bukan sahaja makeup, tips skincare, tips memasak, tetapi gaya pemakaian tudung pun ada dikongsikan Wan Fitrah. Pada Mama Siti, perkongsiannya yang asli memang sangat mudah dan senang untuk diikuti.
  @wanfitrahh
2. Amalina Azman
Mama berkulit gelap? Rasa tidak confident dengan pakaian yang warna cerah? Jom follow Amalina untuk boost confidence Mama! Mahu matchy-matchy bersama cik suami? Banyak tips dari sini. Dengan gaya yang ‘matching’ bersama suami, mesti keluarga Mama nampak lebih seragam!
  @amalina.azman
3. Hanishazi
Takut nak bersolek dengan muka berjerawat, bertekstur, berparut dan lain-lain? Jangan risau! Follow Hanishazi untuk makeup hacks yang berkesan untuk nampakkan penampilan lebih kemas dan rasa lebih confident!
  @hanishazi
4. Nina Zulkafli
Mama perlukan idea untuk bersiap? Macam mana nak padankan outfit Mama ni? Nina Zulkafli mempunyai stail yang kemas dan sesuai untuk pemakaian harian. Jangan lupa follow~
  @ninazulkafli
5. Hewhewaya
Untuk Mama yang bekerjaya pun Mama Siti tak lupa tau! Dengan stail yang sesuai untuk ke tempat bekerja, Mama mesti dapat inspirasi daripada sini! Mama Siti suka kombinasi warna, koordinasi tudung, baju, seluar dan juga kasut dia! Perfect!
  @hewhewaya
6. Hafizatul Atikah
Pengasas Obsess Cosmetics, Hafizatul Atikah memang aktif berkongsi tips-tips ‘contour’ , tips pakaian, makeup challenge dan macam-macam lagi! Kalau Mama minat dengan ‘makeup lady boss’ ni, boleh la ambil tips-tipsnya!
  @hafizatulatikah
Haaa, macam mana dengan Part 2 yang Mama Siti janjikan ni? Seronokkan tengok TikTokers ni kan? Jangan tengok je, jom follow! Pasti tips-tips dan petua mereka dapat bantu Mama dalam memasak, menyediakan resepi yang sedap dan mudah, fesyen dan juga makeup!
Nak tengok yang Part 1? Boleh klik sini.